pythainlp/thai-wiki-dataset-v4 huggingface dataset:
ภัยพิบัติกระสวยอวกาศแชลเลนเจอร์

ภัยพิบัติกระสวยอวกาศ"แชลเลนเจอร์" เกิดขึ้นเมื่อวันที่ 28 มกราคม ค.ศ. 1986 โดยกระสวยอวกาศ"แชลเลนเจอร์" (OV-099) ของนาซา แตกเป็นเสี่ยง ๆ ในช่วงเวลาเพียง 73 วินาทีหลังออกบินในภารกิจ STS-51-L ทำให้สมาชิกลูกเรือทั้งเจ็ดคนเสียชีวิต เป็นนักบินอวกาศของนาซา 5 คนและเป็นผู้ชำนาญพิเศษน้ำหนักบรรทุก (Payload Specialist) 2 คน ยานอวกาศนั้นแตกทลายเหนือมหาสมุทรแอตแลนติก นอกชายฝั่งแหลมคะแนเวอรัล รัฐฟลอริดา เมื่อเวลา 11.39 ตามเวลามาตรฐานตะวันออก (16:39 UTC) การแตกทลายของยานเริ่มหลังผนึกโอริงในเครื่องเร่งความเร็วจรวด (solid rocket booster, SRB) ด้านขวาหลุดออกเมื่อปล่อยจรวด ความล้มเหลวของโอริงทำให้มีรอยแตกตามข้อของ SRB ที่มันผนึกไว้ ทำให้แก๊สเผาไหม้แรงดันสูงจากในมอเตอร์จรวดแข็งรั่วออกมาภายนอกและมีผลต่อฮาร์ดแวร์ยึดข้อสนามท้ายเครื่อง SRB และถังเชื้อเพลิงภายนอกติดกัน ทำให้มีการแยกการยึดข้อสนามท้ายจรวดของ SRB ด้านขวามือและการล้มเหลวทางโครงสร้างของถังภายนอก แรงทางอากาศพลศาสตร์พังส่วนโคจรนั้น
สุดท้ายมีการกู้ส่วนลูกเรือและอีกหลายส่วนของยานจากพื้นมหาสมุทรหลังปฏิบัติการค้นหาและกู้ภัยอันยาวนาน ไม่ทราบเวลาตายของลูกเรือที่แน่ชัด ทราบว่าลูกเรือหลายคนรอดชีวิตการพังทลายขั้นต้นของยานอวกาศ กระสวยอวกาศนี้ไม่มีระบบหนี และแรงกระแทกของส่วนลูกเรือกับผิวมหาสมุทรนั้นรุนแรงเกินกว่าจะรอดชีวิตได้
ภัยพิบัตินี้ทำให้โครงการกระสวยอวกาศหยุดชะงักไป 32 เดือน ประธานาธิบดีโรนัลด์ เรแกนมีคำสั่งแต่งตั้งคณะกรรมการโรเจอร์ส (Rogers Commission) เป็นคณะกรรมการพิเศษสอบสวนอุบัติเหตุนี้ คณะกรรมการพบว่าวัฒนธรรมองค์การของนาซาและกระบวนการในการตัดสินใจ เป็นปัจจัยสำคัญที่ทำให้เกิดอุบัติเหตุขึ้น ผู้จัดการของนาซาทราบตั้งแต่ ค.ศ. 1977 ว่าการออกแบบ SRB ของผู้รับเหมามอร์ตัน ทิโอโคล มีข้อบกพร่องที่อาจเป็นภัยร้ายแรงที่โอริง แต่พวกเขาไม่สามารถจัดการปัญหานี้อย่างเหมาะสม พวกเขายังละเลยคำเตือนจากวิศวกรเกี่ยวกับอันตรายในการปล่อยยานในวันที่มีอากาศเย็นในเช้านั้น และยังไม่รายงานความกังวลทางเทคนิคเหล่านี้แก่ผู้บังคับบัญชาได้
ชาวอเมริกันประมาณร้อยละ 17 เป็นพยานการปล่อยกระสวยแบบเรียลไทม์ เพราะมีผู้ชำนาญน้ำหนักบรรทุกพิเศษคนหนึ่งคือ คริสตา แมคออลีฟ ซึ่งจะเป็นครูคนแรกในอวกาศ มีการรายงานอุบัติเหตุนี้ในสื่ออย่างกว้างขวาง มีการศึกษาหนึ่งรายงานว่า ชาวอเมริกันร้อยละ 85 ที่สำรวจ ทราบข่าวภายในหนึ่งชั่วโมง ภัยพิบัติ"แชลเลนเจอร์"ยังใช้เป็นกรณีศึกษาในการอภิปรายความปลอดภัยทางวิศวกรรมและจริยธรรมในที่ทำงานหลายครั้ง
ชัยวัฒน์ ไกรฤกษ์

ชัยวัฒน์ ไกรฤกษ์ (เกิด 24 ธันวาคม พ.ศ. 2504) อดีตสมาชิกสภาผู้แทนราษฎร แบบบัญชีรายชื่อ สังกัดพรรครักประเทศไทย อดีตเลขาธิการพรรคต้นตระกูลไทย พรรคสู้เพื่อไทย และพรรครักประเทศไทย
การศึกษา.
ชัยวัฒน์ ไกรฤกษ์ จบการศึกษาชั้นมัธยมต้น จากโรงเรียนชิโนรสวิทยาลัย จบชั้นมัธยมปลาย จากโรงเรียนเทพศิรินทร์ จากนั้นได้ศึกษาจนสำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง และปริญญาโท จากคณะพัฒนาสังคม สถาบันบัณฑิตพัฒนบริหารศาสตร์ (นิด้า)
การทำงาน.
ชัยวัฒน์ ไกรฤกษ์ ประกอบอาชีพเป็นทนายความ เริ่มทำงานประจำที่สำนักงานบำรุงสุวิชา อภิศักดิ์ ต่อมาจึงได้เข้าร่วมงานทางการเมืองร่วมกับพรรคความหวังใหม่ พรรคกิจสังคม และลงสมัครรับเลือกตั้ง ส.ส.กรุงเทพมหานคร เขตที่ 3 สังกัดพรรคถิ่นไทย แต่ไม่ได้รับเลือกตั้ง จากนั้น ได้ย้ายมาร่วมงานการเมืองกับชูวิทย์ และเป็นเลขาธิการพรรคซึ่งชูวิทย์ก่อตั้ง ได้แก่ พรรคต้นตระกูลไทย พรรคสู้เพื่อไทย
ในระหว่างที่ชูวิทย์ลงสมัครรับเลือกตั้งเป็นผู้ว่าราชการกรุงเทพมหานคร ทำหน้าที่เป็นผู้อำนวยการเลือกตั้งของชูวิทย์ จากนั้น ได้ลงสมัครรับเลือกตั้ง ส.ส.กรุงเทพมหานคร เขต 11 สังกัดพรรครวมใจไทยชาติพัฒนา แต่ไม่ได้รับเลือกตั้งอีก ก็ย้ายกลับมาทำงานกับชูวิทย์ ในการจัดตั้งพรรคการเมือง ชื่อ พรรครักประเทศไทย ซึ่งในการเลือกตั้ง พ.ศ. 2554 ได้ลงสมัคร ส.ส. ระบบบัญชีรายชื่อ สังกัดพรรครักประเทศไทย ในลำดับที่ 2 และได้รับเลือกตั้งเป็น ส.ส.สมัยแรกในการเลือกตั้งครั้งนี้
ต่อมาในเดือนมกราคม พ.ศ. 2555 ได้ลาออกจากตำแหน่งเลขาธิการพรรครักประเทศไทย แต่เกิดข้อขัดแย้งกับชูวิทย์ในเรื่องการลาออกจากสมาชิกพรรค โดยชูวิทย์ไม่พอใจที่ชัยวัฒน์ลงมติไว้วางใจพลตำรวจเอก ประชา พรหมนอก และความสนิทสนมกับจตุพร พรหมพันธุ์ ชูวิทย์ได้แถลงข่าวพร้อมทั้งนำวิดีโอการสนทนากับชัยวัฒน์ โดยมีใจความว่าชัยวัฒน์ มีส่วนได้ผลประโยชน์จากการสร้างถนนในพื้นที่จังหวัดนครศรีธรรมราช วันที่ 31 มกราคม 2556 กกต. มีมติเห็นชอบให้เสนอเรื่องไปยังประธานสภาผู้แทนราษฎร เพื่อส่งคำร้องขอให้ศาลรัฐธรรมนูญวินิจฉัยการสิ้นสุดความเป็นสมาชิกภาพการเป็น ส.ส.บัญชีรายชื่อ พรรครักประเทศไทย ของชัยวัฒน์ ไกรฤกษ์ ตามที่คณะกรรมการไต่สวนของกกต.เสนอ ซึ่งความเห็นของคณะกรรมการไต่สวนเห็นว่า การที่ชัยวัฒน์ลงลายมือชื่อในหนังสือลาออกจากเป็นสมาชิกพรรครักประเทศไทยจริง ตามกฎหมายแล้ว ถือว่าเมื่อหนังสือลาออกของชัยวัฒน์ ยื่นถึงนายทะเบียนสมาชิกพรรค การลาออกนั้นเป็นอันสมบูรณ์ จึงส่งผลให้สิ้นสุดสมาชิกภาพการเป็น ส.ส. ตามรัฐธรรมนูญมาตรา 106 (7)
ในปี พ.ศ.2562 เขาลงสมัครรับเลือกตั้ง ส.ส.แบบบัญชีรายชื่อ พรรคเพื่อชาติ แต่ไม่ได้รับเลือกตั้ง
ในปี พ.ศ.2566 เขาลงสมัครรับเลือกตั้ง ส.ส.กาญจนบุรี พรรคประชาธิปัตย์ แต่ไม่ได้รับเลือกตั้ง
กล้องโทรทรรศน์อวกาศคอมป์ตัน

กล้องโทรทรรศน์อวกาศคอมป์ตัน หรือ หอดูดาวรังสีแกมมาคอมป์ตัน  เป็นหอสังเกตการณ์ดวงที่สองของนาซาในโครงการหอดูดาวเอกที่ส่งขึ้นสู่อวกาศ หลังจากที่ส่งกล้องโทรทรรศน์อวกาศฮับเบิลขึ้นไปก่อนหน้านั้น กล้องโทรทรรศน์อวกาศคอมป์ตันตั้งชื่อตาม อาร์เทอร์ คอมป์ตัน นักวิทยาศาสตร์รางวัลโนเบลที่สร้างผลงานโดดเด่นด้านฟิสิกส์รังสีแกมมา กล้องคอมป์ตันสร้างโดยสถาบัน TRW (ปัจจุบันคือสถาบันเทคโนโลยีอวกาศนอร์ทธรอป กรัมแมน) ในแคลิฟอร์เนีย ใช้เวลาสร้างทั้งสิ้น 14 ปี ขึ้นสู่อวกาศโดยกระสวยอวกาศแอตแลนติส เที่ยวบิน STS-37 เมื่อวันที่ 5 เมษายน ค.ศ. 1991 และได้ทำงานจนกระทั่งปลดระวางในวันที่ 4 มิถุนายน ค.ศ. 2000 กล้องคอมป์ตันโคจรอยู่ในวงโคจรต่ำของโลกที่ระดับความสูงประมาณ 450 กิโลเมตร เพื่อหลบหลีกผลกระทบจากแถบรังสีแวนอัลเลน นับเป็นเครื่องมือทางฟิสิกส์ดาราศาสตร์ที่มีน้ำหนักมากที่สุดเท่าที่เคยส่งขึ้นสู่อวกาศ ด้วยน้ำหนักถึง 17,000 กิโลกรัม
กล้องโทรทรรศน์อวกาศคอมป์ตัน เป็นหนึ่งในสี่หอดูดาวขนาดใหญ่ในโครงการหอดูดาวเอกของนาซา ร่วมกับหอดูดาวอื่น ๆ ได้แก่ กล้องโทรทรรศน์อวกาศฮับเบิล กล้องรังสีเอ็กซ์จันทรา และกล้องโทรทรรศน์อวกาศสปิตเซอร์
ซัตสึกิ ยูกิโนะ

ซัตสึกิ ยูกิโนะ (; โรมาจิ: "Yukino Satsuki") หรือในชื่อจริงว่า ยูกิ อิโนอูเอะ (; โรมาจิ: "Inoue Yuki") เป็นนักพากย์หญิงชาวญี่ปุ่น เกิดเมื่อวันที่ 25 พฤษภาคม พ.ศ. 2513 ที่เมืองโอตสึ จังหวัดชิงะ ประเทศญี่ปุ่น
ผลงานพากย์.
ตัวหนา คือบทที่เป็นตัวเอก หรือตัวเด่นของเรื่อง
โรงเรียนสุวรรณภูมิพิทยไพศาล

โรงเรียนสุวรรณภูมิพิทยไพศาล (ย่อ: ส.ว.พ. / SWP , อังกฤษ: Suwannaphumpittayapaisarn School) เรียกอย่างย่อว่า สุวรรณพิทย์ หรือ โรงเรียนศรี เป็นโรงเรียนมัธยมศึกษาขนาดใหญ่พิเศษ ประจำอำเภอสุวรรณภูมิ เปิดสอนในรูปแบบสหศึกษาในระดับมัธยมศึกษาตอนต้นและมัธยมศึกษาตอนปลาย สังกัดสำนักงานเขตพื้นที่การศึกษามัธยมศึกษาร้อยเอ็ด กระทรวงศึกษาธิการ และเป็น 1 ใน 3 โรงเรียนที่มีอัตราการแข่งขันสูงของจังหวัดร้อยเอ็ด โดยมีเนื้อที่ 294 ไร่ 1 งาน 96 ตารางวา
ประวัติ.
โรงเรียนสุวรรณภูมิพิทยไพศาลได้รับอนุมัติจากกรมสามัญศึกษาให้จัดตั้งขึ้นเมื่อวันที่ 29 มิถุนายน 2515 โดยมีชื่อเดิมว่า "โรงเรียนศรีสุวรรณภูมิวิทยา" (คนทั่วไปมักเรียกว่า"โรงเรียนศรี") เปิดการเรียนการสอนรูปแบบสหศึกษาในระบบมัธยมศึกษาตอนต้นโดยครั้งแรกเปิดรับนักเรียน 1 ห้องเรียนจำนวน 45 คนได้อาศัยอาคารเรียนของโรงเรียนสุวรรณภูมิ (ปัจจุบันคือโรงเรียนสุวรรณภูมิวิทยาลัย) เป็นสถานที่ในการเรียนซึ่งมีนายเอิบ (มนตรี) จันทรสนามรักษาการณ์ในตำแหน่งครูใหญ่และทำการย้ายมาเรียนในสถานที่ปัจจุบันในปี พ.ศ. 2516 สร้างอาคารเรียนบนพื้นที่ 294 ไร่เปิดการเรียนการสอนจำนวน 3 ห้องเรียนมีนายสงวน อรรคนิมาตย์ดำรงตำแหน่งครูใหญ่และต่อมาได้เปลี่ยนชื่อโรงเรียนเป็น "โรงเรียนสุวรรณภูมิพิทยไพศาล" มีชื่อภาษาอังกฤษว่า "Suwannaphumpittayapaisarn School" และมีอักษรย่อ ส.ว.พ. (SWP)
แผนการเรียน.
โรงเรียนจัดการเรียนการสอนเทียบเคียงมาตรฐานสากล (World-Class Standard) และบริหารจัดการด้วยระบบคุณภาพ (Quality System Management) ตามเกณฑ์รางวัลคุณภาพแห่งชาติ (Thailand Quality Award TQA) เพื่อพัฒนาโรงเรียนสู่มาตรฐานสากล
พื้นที่และอาคารเรียน.
โรงเรียนสุวรรณภูมิพิทยไพศาล มีพื้นที่รวมทั้งสิ้น 294 ไร่ 1 งาน 96 ตารางวา ประกอบด้วยอาคารเรียนถาวร 5 หลัง และอาคารประกอบอื่นๆ อีก เช่น หอประชุม43ปีสุวรรณพิทย์ อาคารโดม45ปีสุวรรณพิทย์ หอสมุด33ปีสุวรรณพิทย์ อาคารคหกรรม อาคารอุตสาหกรรม โรงอาหาร โรงจอดรถจักรยานยนต์ รวมถึงสนามฟุตบอลและสนามบาสเกตบอล
คณะสีประจำโรงเรียน.
คณะสีของโรงเรียนสุวรรณภูมิพิทยไพศาลใช้ชื่อตามอัญมณีของไทยสำหรับตั้งชื่อคณะสี ใช้ในการแข่งขันกีฬาภายในสถานศึกษาของโรงเรียนเท่านั้น และได้มีการตั้งคณะสีขึ้น จำนวน 6 คณะสี ได้แก่
คณะรัฐศาสตร์ มหาวิทยาลัยรามคำแหง

คณะรัฐศาสตร์ มหาวิทยาลัยรามคำแหง  ก่อตั้งเมื่อ พ.ศ. 2516 โดยในระยะแรกได้เปิดสอนเป็นสาขารัฐศาสตร์ สังกัดคณะนิติศาสตร์ มาตั้งแต่ พ.ศ. 2515 ปัจจุบันจัดการเรียนการสอนการวิจัยในด้านการปกครอง ความสัมพันธ์ระหว่างประเทศ และบริหารรัฐกิจ ทั้งแบบตลาดวิชาในระดับปริญญาตรี และแบบบัณฑิตศึกษา ในระดับปริญญาโทและปริญญาเอก ผลิตบัณฑิตที่มีชื่อเสียงมากมาย ทั้งในแวดวงการเมืองการปกครองไทย และในหน่วยงานภาครัฐ
ประวัติ.
เมื่อ มหาวิทยาลัยรามคำแหง ดำเนินการในปี พ.ศ. 2514 คณะรัฐศาสตร์ มีฐานะเป็นภาควิชาหนึ่งในคณะนิติศาสตร์ และจัดตั้งเป็นคณะรัฐศาสตร์ในปี พ.ศ. 2516 โดยมีศาสตราจารย์พิเศษ ดร.จิรโชค วีระสย (บรรพต วีระสัย) มาเป็นผู้ก่อตั้ง และดำรงตำแหน่งคณบดีคณะรัฐศาสตร์ มหาวิทยาลัยรามคำแหง คนแรก หลังจากจบการศึกษาสูงสุดทางรัฐศาสตร์จาก มหาวิทยาลัยแคลิฟอร์เนีย เบิร์กลีย์ รัฐแคลิฟอร์เนีย สหรัฐอเมริกา โดยได้รับการเชิดชูเกียรติให้เข้าเป็นสมาชิกสมาคมไพ ซิกมา แอลฟา (PI SIGMA ALFA) อันเป็นสมาคมวิชาการด้านรัฐศาสตร์ของสหรัฐอเมริกา 
จากนั้นคณะฯ ได้ย้ายที่ทำการแยกจากคณะนิติศาสตร์มาเป็นอาคารไม้สองชั้น ติดกับสนามกีฬาหัวหมาก ซึ่งเป็นที่ทำการของคณะมนุษยศาสตร์ ตั้งแต่วันที่ 30 กรกฎาคม 2517 และอยู่ในที่ทำการนี้ประมาณ 6 ปี ต่อมาอาคารดังกล่าวเป็นที่ทำการของงานสวัสดิการและรักษาความปลอดภัย กองอาคารสถานที่ 
ต่อมาในสมัยที่อาจารย์ สุขุม นวลสกุล เป็นคณบดี คณะรัฐศาสตร์ได้ย้ายที่ตั้งมาอยู่อาคาร 5 ชั้น ซึ่งเป็นที่ทำการถาวรจนถึงปัจจุบันเมื่อวันที่ 17 กันยายน 2522 โดยลักษณะตัวอาคารเป็นรูปตัวยูแบ่งเป็น 2 ส่วนคือ ส่วนหนึ่งเป็นห้องอาจารย์และสำนักงาน อีกส่วนหนึ่งเป็นสำนักงานบัณฑิตศึกษา ห้องเรียน ห้องสมุด ศูนย์เอกสารทางวิชาการ ศูนย์นวัตกรรมการจัดการภาครัฐและเอกชน ศูนย์ศึกษาเอเชีย ศูนย์ศึกษาเอเชียตะวันออก รวมถึงห้องประชุมทางวิชาการต่างๆ
ในปี พ.ศ. 2550-2552 ได้มีการก่อสร้างอาคารคณะรัฐศาสตร์หลังใหม่ 12 ชั้น 1 หลัง โดยใช้พื้นที่ของอาคาร NB 3 A,B และ NB 10 เดิม ได้ส่งมอบและตรวจรับเมื่อวันที่ 21 กันยายน 2552 โดยมีวัตถุประสงค์เพื่อใช้ประโยชน์สำหรับการเรียนการสอน ทั้งในระดับปริญญาตรี ปริญญาโท ปริญญาเอก และสำนักงานในการให้บริการ และการบริหารงานของคณะรัฐศาสตร์
นับตั้งแต่อดีตจนถึงปัจจุบัน คณะฯ มุ่งหมายที่จะสร้างความเสมอภาคทางการศึกษาด้านรัฐศาสตร์ ส่งเสริมพัฒนาการสู่ความเป็นเลิศด้านการเรียนการสอนและบริการวิชาการ เป็นแหล่งเรียนรู้ให้แก่ประชาชนทั้งในด้าน การเมืองการปกครอง ความสัมพันธ์ระหว่างประเทศ และบริหารรัฐกิจ
หลักสูตรการศึกษา.
คณะรัฐศาสตร์ มหาวิทยาลัยรามคำแหง จัดการเรียนการสอน ระดับปริญญาตรี จำนวน 3 สาขาวิชา ระดับปริญญาโท จำนวน 3 สาขาวิชา และระดับปริญญาเอก จำนวน 2 สาขาวิชา รวมทั้งหมด 8 สาขาวิชาใน 3 หลักสูตร ดังนี้
ทำเนียบคณบดี.
รายนามคณบดีคณะรัฐศาสตร์ มหาวิทยาลัยรามคำแหงตั้งแต่ก่อตั้งจนถึงปัจจุบันมีดังนี้
อนุภาคบีตา

อนุภาคบีตา  เป็นกลุ่มของอิเล็กตรอนหรือโพซิตรอนความเร็วสูงและพลังงานสูงที่ปล่อยออกมาจากบางชนิดของนิวเคลียสที่มีกัมมันตรังสี เช่นโปแตสเซียม-40 อนุภาคบีตาที่ปล่อยออกมาในรูปของการแผ่รังสีแบบไอโอไนซิ่ง  จะเป็นรังสี เรียกว่ารังสีบีตา อนุภาคบีตาเกิดจากการสลายให้กัมมันตรังสีที่เรียกว่าการสลายให้อนุภาคบีตา อนุภาคบีตาถูกกำหนดโดยอีกษรกรีกว่า β มีสองรูปแบบของการสลายบีตา ได่แก่ β− and β+ ซึ่งก่อให้เกิดอิเล็กตรอนและโพซิตรอนตามลำดับ 
การสลายให้ β− (การปล่อยอิเล็กตรอน).
นิวเคลียสที่ไม่เสถียรที่มีนิวตรอนเกินอาจมีการสลายให้ β− โดยที่นิวตรอนจะถูกแปลงไปเป็นโปรตอน, อิเล็กตรอน, และอิเล็กตรอนปฏินิวทรืโน (ปฏิยานุภาคของนิวทริโน) ตามสมการ:
 n → p + e− + Ve
กระบวนการนี้ถูกไกล่เกลี่ยโดยอันตรกิริยาอย่างอ่อน นิวตรอนจะกลายเป็นโปรตอนผ่านการปล่อยออกมาของ W-โบซอนเสมือน ในระดับควาร์ก การปลดปล่อย W- เปลี่ยนดาวน์ควาร์กให้เป็นอัพควาร์ก, เปลี่ยนนิวตรอน (หนึ่งอัพควาร์กและสองดาวน์ควาร์ก) ให้เป็นโปรตอน (สองอัพควาร์กและหนึ่งดาวน์ควาร์ก) จากนั้น W-โบซอนเสมือนจะสลายตัวกลายเป็นอิเล็กตรอนและปฏินิวทรืโน
การสลายให้อนุภาคบีตาจะเกิดขึ้นทั่วไปในหมู่ผลิตภัณฑ์ผลพลอยได้ที่ร่ำรวยนิวตรอน ผลิตภัณฑ์ผลพลอยได้ดังกล่าวจะเกิดจากปฏืกริยาฟิชชันในเครื่องปฏิกรณ์นิวเคลียร์ นิวตรอนอิสระก็สลายตัวผ่านกระบวนการนี้เช่นกัน ทั้งสองของกระบวนการเหล่านี้นำไปสู่จำนวนที่ซ้ำซ้อนของรังสีบีตาและอิเล็กตรอนปฏินิวทรืโนที่สร้างขึ้นโดยแท่งเชื้อเพลิงของเครื่องปฏิกรณ์แบบฟิชชัน
การสลายให้ β+ (การปล่อยโพซิตรอน).
นิวเคลียสของอะตอมที่ไม่เสถียรที่มีโปรตอนส่วนเกินอาจมีการสลายให้ β+ หรือที่เรียกว่าการสลายให้โพซิตรอน โดยที่โปรตอนจะถูกแปลงให้เป็นนิวตรอน, โพซิตรอนและอิเล็กตรอนนิวตริโน ตามสมการ:
 p → n + e+ + Ve
การสลายให้ β+ สามารถเกิดขึ้นได้ภายในนิวเคลียสเมื่อค่าสัมบูรณ์ของพลังงานยึดเหนี่ยวของนิวเคลียสลูกสาวมีค่ามากกว่าของนิวเคลียสพ่อแม่เท่านั้น คือนิวเคลียสลูกสาวอยู่ในสถานะพลังงานต่ำ
เลฟต์ฟีลด์

เล็ฟต์ฟิลด์  เป็นศิลปินคู่ดูโอแนวอีเลกโทรนิกา และเป็นโปรดิวเซอร์ ประกอบด้วยสมาชิก พอล ดาเลย์ (อดีตสมาชิกวง เดอะไรวอลส์ ,อะแมนคอลด์อดัม และวงเดอะแบรนด์นิวเฮฟวี) และ นีล บาร์นส ก่อตั้งวงในปี 1989 ในลอนดอนประเทศอังกฤษ ผลงานพวกเขาเป็นแนวอินเทลลิเจนท์แด๊นซ์มิวสิก และโปรเกรสซีฟเฮ้าส์ และเป็นศิลปินแรก ๆ ที่นำเฮาส์และดั๊บและเรกเก้มารวมกัน และยังเป็นศิลปินแนวอีเลกโทรนิกแรก ๆ ที่มีนำนักร้องรับเชิญมาร้องในการแสดงสด เหมือนอย่างเดอะเคมิคอลบราเทอร์ส และ อันเดอร์เวิลด์ ผลงานสร้างชื่อของพวกเขาคือ สร้างชื่อให้ ‘Release The Pressure’ และ ‘Open Up’ (featuring John Lydon แห่งวง Sex Pistols)
สก็อต เคิร์กแลนด์แห่งวงเดอะคริสตัล เมธอด พูดถึงวงในปี 2005 ว่า "เป็นวงอีเลกโทรนิกที่ดีที่สุด ตอนนี้"
องค์การอวกาศยุโรป

องค์การอวกาศยุโรป หรือ อีเอสเอ (ESA; , ASE) ก่อตั้งขึ้นเมื่อปี ค.ศ. 1975 โดยเป็นองค์กรความร่วมมือระหว่างประเทศในยุโรป มีเป้าหมายเพื่อการสำรวจอวกาศ ปัจจุบันมีสมาชิก 20 ประเทศ สำนักงานใหญ่ตั้งอยู่ที่กรุงปารีส ประเทศฝรั่งเศส มีจำนวนพนักงานเกือบ 2,000 คน และมีงบประมาณประจำปีราว 2.9 พันล้านยูโรในปี ค.ศ. 2007
ท่าอวกาศยานหลักขององค์การอวกาศยุโรปตั้งอยู่ที่ศูนย์อวกาศเกียนา (Guiana Space Centre) ที่เมืองกูรู (Kourou) เฟรนช์เกียนา ประเทศฝรั่งเศส ซึ่งอยู่ใกล้กับแนวเส้นศูนย์สูตร เพื่อให้ยานอวกาศที่ส่งออกไปสามารถเข้าสู่วงโคจรได้โดยง่าย องค์การอวกาศยุโรปเริ่มเป็นศูนย์กลางการส่งยานอวกาศเพื่อการพาณิชย์ตั้งแต่คริสต์ทศวรรษ 1990 ต่อมาในช่วงหลังนี้จึงเริ่มมีบทบาทในการสำรวจอวกาศมากขึ้น
ศูนย์ปฏิบัติภารกิจทางวิทยาศาสตร์ขององค์การอวกาศยุโรปตั้งอยู่ที่เมืองโนร์ดไวก์ (Noordwijk) ประเทศเนเธอร์แลนด์ ศูนย์ภารกิจการสังเกตการณ์โลกอยู่ที่เมืองฟรัสกาตี (Frascati) ประเทศอิตาลี ศูนย์ควบคุมการบิน (ESA Mission Control หรือ ESOC) อยู่ที่เมืองดาร์มชตัท (Darmstadt) ประเทศเยอรมนี และศูนย์นักบินอวกาศแห่งยุโรป (European Astronaut Centre หรือ EAC) ซึ่งทำหน้าที่ฝึกอบรมนักบินอวกาศสำหรับโครงการต่าง ๆ ในอนาคต ตั้งอยู่ที่เมืองโคโลญ ประเทศเยอรมนี
คัลเจอร์คลับ

คัลเจอร์คลับ  เป็นวงดนตรีป็อปจากอังกฤษ ก่อตั้งวงในปี 1981 ปัจจุบันประกอบด้วยสมาชิก บอย จอร์จ (นักร้องนำ), ไมกีย์ เครก (กีตาร์เบส) และรอย เฮย์ (กีตาร์และคีย์บอร์ด) คัลเจอร์คลับมีเพลงฮิตในหลายประเทศทั่วโลก มีเพลงฮิตอันดับ 1 ในอังกฤษคือ "Do You Really Want to Hurt Me" และเพลง "Karma Chameleon" ที่ขายในอังกฤษได้ 1.4 ล้านแผ่นและถือเป็นซิงเกิลฮิตที่ขายดีที่สุดในปี 1983 และขึ้นอันดับ 1 ในสหรัฐอเมริกา 3 สัปดาห์ ขายได้ 1.3 ล้านแผ่น อีกทั้งยังขึ้นอันดับ 1 ใน 16 ประเทศ
คัลเจอร์คลับเป็นหนึ่งในวงดนตรีที่ประสบความสำเร็จอย่างสูงช่วงคริสต์ทศวรรษ 1980 พวกเขามียอดขายมากกว่า 50 ล้านชุด และเคยได้รับรางวัลบริตอะวอดส์ สาขาศิลปินกลุ่มบริติชยอดเยี่ยม และรางวัลแกรมมี สาขาศิลปินหน้าใหม่ยอดเยี่ยมในปี 1984 พวกเขาแยกวงในปี 1986 ก่อนจะกลับมารวมตัวใหม่ในปี 1998
ยูการิ ทามูระ

ยูการิ ทามูระ (; โรมาจิ: "Tamura Yukari") เป็นนักพากย์และนักร้องหญิงชาวญี่ปุ่น เกิดเมื่อวันที่ 27 กุมภาพันธ์ พ.ศ. 2519 ที่เมืองฟูกูโอกะ จังหวัดฟูกูโอกะ ประเทศญี่ปุ่น ทำงานกับบริษัท I'm Enterprise เธอมีชื่อเล่นที่แฟน ๆ นิยมเรียกคือ "ยูการิน" (; โรมาจิ: "Yukarin")
ผลงานพากย์.
ตัวหนา คือบทที่เป็นตัวเอก หรือตัวเด่นของเรื่อง
ผลงานเพลง.
<templatestyles src="Col-begin/styles.css"/>
คอนเสิร์ต.
<templatestyles src="Col-begin/styles.css"/>
มิโนริ ชิฮาระ

มิโนริ ชิฮาระ (; โรมาจิ: "Chihara Minori") เป็นนักพากย์และนักร้องหญิงชาวญี่ปุ่น เกิดเมื่อวันที่ 18 พฤศจิกายน ที่เมืองอุทสึโนะมิยะ จังหวัดโทจิงิ มีกรุ๊ปเลือด B และเธอเป็นลูกคนกลางโดยมีพี่สาว 1 คนและน้องชาย 1 คน
มิโนริมีชื่อเล่นที่แฟน ๆ นิยมเรียกคือ "มิโนริง" (; โรมาจิ: "Minorin")
ผลงานพากย์และการแสดง.
ตัวหนา คือบทที่เป็นตัวเอก หรือตัวเด่นของเรื่อง
เกม.
AZUR LANE (Z46)
JIT

JIT ระบบทันเวลาพอดี ย่อมาจากคำว่า just-in-time ในภาษาอังกฤษ ซึ่งเป็นระบบการส่งมอบ วัตถุดิบ สินค้า หรือบริการ มาถึงผู้ใช้ในเวลาที่ต้องการ และจำนวนที่ต้องการใช้เท่านั้น ระบบทันเวลาพอดี อาจเรียกได้หลายชื่อ เช่น ระบบสินค้าคงคลังเท่ากับศูนย์ (zero inventory) หรือ ระบบการผลิตที่ไม่มีสินค้าคงคลัง (stockless production) หรือ ระบบสั่งวัสดุเมื่อต้องการ (material as needed) โดยส่วนใหญ่ใช้ในกระบวนการผลิต เช่น โรงงานผลิตรถยนต์
ลักษณะของระบบ JIT.
Pues aqui estamos hasta este dia, yo no se como se lee esto.
แกงเขียวหวาน

แกงเขียวหวาน เป็นอาหารไทยประเภทแกง ประกอบด้วยเนื้อ ปลา ไก่ หรือหมู และผัก ปรุงรสด้วยกะทิ มะเขือ น้ำตาล น้ำปลา ใบมะกรูด และใบโหระพา นิยมรับประทานกับข้าวสวยหรือขนมจีนน้ำพริกแกงมีสีเขียวเพราะใช้พริกขี้หนูสดสีเขียว บางท้องที่ใส่ใบพริกลงไปตำด้วย ในประเทศกัมพูชามีการรับแกงเขียวหวานไป เรียกว่า "ซ็อมลอกะติ" โดยมีลักษณะเป็นน้ำกะทิใส ๆ
ศัพทมูลวิทยา.
คำว่า "เขียว" มาจากสีของแกงซึ่งได้จากพริกสีเขียว ส่วนคำว่า "หวาน" ในที่นี้สื่อถึงลักษณะความเขียวของแกง ไม่ใช่รสชาติของแกง เพราะแกงไทยชนิดนี้ทำมาจากกะทิและพริกสีเขียว สีของน้ำแกงที่ออกมาจึงเป็นสีเขียวอ่อนสดใส หรือ "เขียวหวาน"
แกงเขียวหวานไม่มีส่วนผสมตายตัว และไม่ได้มีความหวานมากกว่าแกงไทยอื่น ๆ เสมอไป แต่มักมีความเผ็ดร้อนกว่าแกงแดง แกงนี้ได้รับการพัฒนาขึ้นในรัชสมัยพระบาทสมเด็จพระมงกุฎเกล้าเจ้าอยู่หัวหรือพระบาทสมเด็จพระปกเกล้าเจ้าอยู่หัว ในช่วง พ.ศ. 2451–2469
การเสิร์ฟ.
โดยทั่วไปมักกินแกงเขียวหวานเป็นกับข้าวร่วมกับอาหารชนิดอื่น ๆ ในมื้อหนึ่ง ๆ หรือกินกับขนมจีนเป็นอาหารจานเดียว
มินามิเกะ สามสาวซ่าฮายกแก๊ง

มินามิเกะ สามสาวซ่าฮายกแก๊ง (; โรมาจิ: "Minami-ke") เป็นการ์ตูนญี่ปุ่น แนวตลก เกี่ยวกับชีวิตประจำวัน (slice of life comedy) ที่เขียนโดย ซากุราบะ โคฮารุ ตีพิมพ์ครั้งแรกในนิตยสาร "Young Magazine" ในปี พ.ศ. 2547
เนื้อเรื่อง.
มินามิ-เกะ เป็นเรื่องของพี่น้องสามสาว สกุลมินามิ มีชื่อว่า "ฮารุกะ คานะ" และ "จิอากิ" อาศัยอยู่ด้วยกันเพียงสามคนในอพาร์ทเมนต์ โดยนานๆ จะมีญาติผู้ใหญ่ ชื่อนายทาเครุ ซึ่งเป็นลูกพี่ลูกน้อง แวะมาดูแลสักที เรื่องราวส่วนใหญ่ของมินามิ-เกะ จะเกี่ยวกับชีวิตประจำวัน ทั้งที่บ้านและที่โรงเรียนของสามสาวมินามิ
 (; โรมาจิ: "Minami Haruka") 
 ให้เสียงโดย : รินะ ซาโต 
 ฮารุกะ เป็นพี่สาวคนโตของครอบครัวมินามิ เธอเรียนอยู่ชั้นมัธยมศึกษาตอนปลายปีที่ 2 เธอเลี้ยงดูน้องสาวของเธอมาหลายปี เป็นคนที่ดูเพรียบพร้อมไปหมดทุกด้าน แต่ก็มีความขี้เกียจอยู่ในตัวไม่น้อย เธอเป็นต้นแบบของจิอากิเสมอมา และจิอากิชอบเรียกเธอด้วยความยกย่องว่า "ท่านพี่" (เสมอ โฮซากะ แอบชอบเธออยู่ ชื่อของเธอมาจาก "ฤดูใบไม้ผลิ" 
 (; โรมาจิ: "Minami Kana") 
 ให้เสียงโดย : มารินะ อิโนะอุเอะ
 คานะ เป็นพี่สาวคนกลางของครอบครัว เธอเรียนอยู่ชั้นมัธยมศึกษาตอนต้น ปีที่ 2 เธอเป็นคนที่ดูมีความกระตือรือร้นมากเป็นพิเศษและมักจะถูกมองว่าเป็นตัวป่วนของครอบครัว และไม่ค่อยถนัดด้านคิดก่อนทำ เพราะจะทำก่อนที่จะคิดเสมอ เรื่องงานครัวสุดจะห่วยแตก เธอมักถูกจิอากิต่อว่าในหลาย ๆ เรื่องเสมอ ในความที่ทำอะไรไม่ค่อยจะใช้หัวสมองคิด เธอมีเพื่อนสนิทคือ เคย์โกะ และ ฟุจิโอกะนั้นกำลังแอบชอบเธอ แต่เธอไม่รู้สึกตัว ชื่อของเธอมาจาก "ฤดูร้อน"
 (; โรมาจิ: "Minami Chiaki") 
 ให้เสียงโดย : มิโนริ จิฮาระ 
 จิอากิ เป็นน้องสาวคนเล็กของครอบครัว เธอเรียนอยู่ในชั้น 5 - 2 (ชั้นประถมศึกษาปีที่ 5 ห้อง 2) เป็นคนที่ดูเงียบขรึม และไม่ชอบพวกบ้า ๆ บ๊อง ๆ และชอบพูดดูเป็นผู้ใหญ่ เธอรู้สึกว่า คานะ และ มาโคโตะ เป็นพวกบ้า แต่จริง ๆ แล้ว มาโคโตะ แอบชอบเธออยู่ เธอมักจะพูดคำว่า "ไอ้บ้องตื้น" (เธอรู้มาตลอดว่า ฟุจิโอกะ แอบชอบคานะอยู่ และฟุจิโอกะก็เปรียบเสมอที่พักผ่อนหย่อนใจของเธอและเหมือนกับเป็นตัวแทนของพ่อ ชื่อของเธอมาจาก "ฤดูใบไม้ร่วง"
ผลิตภัณฑ์.
มังงะ.
มินามิเกะ สามสาวซ่าฮายกแก๊ง ได้จัดทำเป็นมังงะ โดย ซากุระบะ โคฮารุ ตีพิมพ์ลงในนิตยสาร Young Magazine ในช่วงปี 2547 และ โคดันฉะ ได้ออกหนังสือรวมเล่มมาตั้งแต่เดือนพฤศจิกายน 2547 เป็นต้นมา รวมถึงปัจจุบันมีอยู่ 10 เล่ม และจะมีของแถมร่วมกันกับหนังสือรวมเล่มที่เป็นรุ่นลิมิต ได้แก่ เล่มที่ 6 แถมมาพร้อมกับ DVD OVA มินามิเกะ : ความหลากหลายของดอกกุหลาบ , เล่มที่ 8 และ 9 แถมมาพร้อมกับ ดราม่าซีดี เป็นต้น
ในประเทศไทย ผู้ได้รับลิขสิทธิ์ให้ตีพิมพ์และเผยแพร่ คือ บูรพัฒน์ โดยปัจจุบันวางจำหน่ายในประเทศไทยแล้วจำนวน 10 เล่ม
อนิเมะ.
มินามิเกะ ได้ถูกทำเป็นอนิเมะ 4 ภาค และ โอวีเอ จำนวน 2 ภาค จาก 3 สตูดิโอ ได้แก่ สตูดิโอ โดมุ "(มินามิ-เกะ)" Asread "(มินามิ-เกะ : ขออีกชาม , มินามิ-เกะ : ยินดีต้อนรับกลับมา และ มินามิ-เกะ : ความหลากหลายของดอกกุหลาบ)" และ Feel "(มินามิ-เกะ : ขอโทษที่ให้รอ , มินามิ-เกะ : กลับมาแล้ว)" ซึ่งมีรายละเอียดดังตารางด้านล่าง
อูตาวาเรรูโมโนะ

อูตาวาเรรูโมโนะ (; โรมาจิ: "Utawarerumono") เป็นเกมคอมพิวเตอร์แนววิชวลโนเวลที่สร้างโดยลีฟ ออกจำหน่ายครั้งแรกเมื่อ 26 เมษายน พ.ศ. 2545 โดนเกมในเวอร์ชันแรกเป็นเกมสำหรับคอมพิวเตอร์ส่วนบุคคล ต่อมาได้มีการออกเกมเวอร์ชันสำหรับเครื่องเพลย์สเตชัน 2 เมื่อ 26 ตุลาคม พ.ศ. 2549 และได้มีการนำเนื้อเรื่องมาเขียนเป็นหนังสือการ์ตูน จำนวน 2 เล่ม และภาพยนตร์การ์ตูนโทรทัศน์ จำนวน 26 ตอน
เนื้อหาภายในเรื่อง เกี่ยวกับ สงคราม ความรับผิดชอบ หน้าที่ และเป้าหมายของแต่ล่ะคน
ฤทธิ์ดาบไม้ไผ่

ฤทธิ์ดาบไม้ไผ่ (; โรมาจิ: "Banbū Burēdo"; : ทับศัพท์จาก Bamboo Blade) เป็นการ์ตูนญี่ปุ่นที่เขียนโดย มาซาฮิโระ โทสึกะ และวาดภาพโดย อางุริ อิงาราชิ ตีพิมพ์ครั้งแรกในนิตยสาร "Young Gangan" ตั้งแต่วันที่ 3 ธันวาคม พ.ศ. 2547 และได้มีการนำมาสร้างเป็นภาพยนตร์การ์ตูนโทรทัศน์จำนวน 26 ตอน โดย AIC A.S.T.A ออกฉายทางทีวีโตเกียวตั้งแต่ 2 ตุลาคม พ.ศ. 2550 ถึง 2 เมษายน พ.ศ. 2551 มีเนื้อเรื่องเกี่ยวกับ อิชิดะ โทราจิ ครูสอนเคนโด้ในโรงเรียนมัธยมปลาย ที่ได้รับคำท้าจากรุ่นพี่ของเขาที่เป็นครูสอนเคนโด้เช่นเดียวกัน ให้มีการแข่งขันเคนโด้ระหว่างนักเรียนหญิงของเขา ทำให้โทราจิพยายามที่จะหาและฝึกสอนนักเรียนหญิง 5 คนที่จะไปแข่งขัน จนเขาได้มาพบกับ คาวาโซเอะ ทามากิ นักเรียนหญิงผู้มีความสามารถในด้านเคนโด้
 พากย์เสียงโดย คัตสึยูกิ โคนิชิ
 เป็นที่รู้จักกันในชื่อ "โคจิโร่" เป็นครูที่ปรึกษาชมรมเคนโด้และครูสอนวิชาการเมืองและเศรษฐศาสตร์ที่โรงเรียนมัธยมปลายมูโรเอะ สมัยเรียนอยู่ชั้นมัธยมปลาย โคจิโร่เคยแข่งเคนโด้ชนะเคนซาบุโร่ รุ่นพี่ของเขา และได้ถ้วยรางวัลมาครอง ต่อมา รุ่นพี่คนนั้นซึ่งมาเป็นครูสอนเคนโด้เช่นกัน ได้ท้าโคจิโร่ให้มีการแข่งขันเคนโด้ระหว่างนักเรียนหญิงของเขาโดยพนันระหว่างซูชิทั้งปีกับถ้วยรางวัล
 พากย์เสียงโดย เรียว ฮิโรฮาชิ
 ทามากิเป็นนักเรียนปีหนึ่งในโรงเรียน มีชื่อเล่นว่า "ทามะจัง" เป็นนักเรียนที่มีความสามารถด้านเคนโด้ โดยบ้านของเธอเป็นโรงฝึกและคุณพ่อเป็นครูฝึกอีกด้วย ในตอนแรก เธอไม่ยอมเข้าร่วมชมรมเคนโด้เพราะเห็นว่าเป็นสิ่งที่ไม่จำเป็นและมองเคนโด้เหมือนเป็นงานบ้านอย่างหนึ่งเท่านั้น แต่ต่อมาได้เข้าร่วมเพื่อจะต่อสู้เพื่อความยุติธรรม ทามากิติดอนิเมะและรายการประเภทโทคุซัทสึมาก และยังเป็นคนที่ขี้อายและไม่ค่อยเข้าสังคม แต่ต่อมาหลังจากที่ได้ไปทำงานพิเศษที่ร้านขายของ ทามากิก็เริ่มเปิดกว้างกับเพื่อนร่วมทีมมากขึ้น
 ทามากิเล่นในตำแหน่ง General (Taishou) ในการแข่งขัน
 พากย์เสียงโดย เมงุมิ โทโยงุชิ
 คิริโนะเป็นนักเรียนปีสองที่โรงเรียน และเป็นกัปตันของชมรมเคนโด้ เป็นคนร่าเริงและกระตือรือร้น ความฝันของเธอคือการนำพาทีมไปสู่การแข่งขันระดับชาติ ครอบครัวของคิริโนะเปิดร้านขายอาหารชื่อ "Chiba Deli" 
 คิริโนะเล่นในตำแหน่ง Second-in-Command (Fukushou) ในการแข่งขัน
 พากย์เสียงโดย โฮโกะ คุวาชิมะ
 ชื่อเล่น "มิยะ มิยะ" สาวสวยแสนน่ารักที่แอบซ่อนด้านมืดไว้เบื้องหลัง เป็นแฟนกับเอกะคุง
 มิยาโกะเล่นในตำแหน่ง Second-Vanguard (Jihô) ในการแข่งขัน
 พากย์เสียงโดย ซาจิโกะ โคจิม่า
 ซายาโกะเล่นในตำแหน่ง Center (Chûken) ในการแข่งขัน
 พากย์เสียงโดย รินะ ซาโต้
 สาวแว่นจอมซุ่มซ่าม แต่ในแง่ฝีมือด้านเคนโด้ของเธอเป็นรองแค่ทามะจังเท่านั้น
 ซาโตริเล่นในตำแหน่ง Vanguard (Senpou) ในการแข่งขัน
 พากย์เสียงโดย ไดสึเกะ ซาคางุชิ
 พากย์เสียงโดย อากิระ อิชิดะ
สมเด็จพระจักรพรรดิฮัยเลอ ซึลลาเซที่ 1

สมเด็จพระจักรพรรดิฮัยเลอ ซึลลาเซที่ 1 (กีแอซ: ቀዳማዊ ኀይለ ሥላሴ ; การถอดเป็นอักษรโรมัน: Qädamawi Häylä Səllasé ;พระนามเดิม ทาฟารี มาโคนเนน; 23 กรกฎาคม 1892 - 27 สิงหาคม 1975) เป็นจักรพรรดิแห่งจักรวรรดิเอธิโอเปีย ครองราชย์ตั้งแต่ปี 1930 และสละราชสมบัติในปี 1974 และทรงเคยดำรงตำแหน่งผู้สำเร็จราชการแทนพระองค์ก่อนขึ้นครองราชย์ตั้งแต่ปี 1916 พระองค์เป็นบุคคลสำคัญในประวัติศาสตร์ยุคใหม่ของเอธิโอเปีย และเป็นสมาชิกในราชวงศ์โซโลมอนซึ่งสืบทอดเชื้อสายมาจากเมเนลิคที่หนึ่ง
พระองค์มีความพยายามในการพัฒนาเอธิโอเปียให้ทันสมัยผ่านการปฏิรูปทางการเมืองและสังคม รวมถึงร่างรัฐธรรมนูญฉบับแรกของประเทศและยกเลิกทาส รวมถึงเป็นผู้บัญชาการการรบในสงครามกับอิตาลีครั้งที่สองซึ่งจบลงด้วยความพ่ายแพ้ ขณะประเทศอยู่ภายใต้ปกครองของอิตาลีพระองค์ทรงลี้ภัยอยู่ในอังกฤษก่อนจะเสด็จกลับเอธิโอเปียในปี 1941 หลังอังกฤษเอาชนะอิตาลีในยุทธการแอฟริกาตะวันออก พระองค์ทรงยุบเลิกสหพันธ์เอธิโอเปียและเอริเทรียซึ่งจัดตั้งขึ้นโดยสภาของสหประชาชาติในปี 1950 และรวมเอริเทรียเข้าเป็นจังหวัดหนึ่งของประเทศภายใต้การต่อสู้เพื่อกดขี่การพยายามแยกตัวเป็นอิสระ
พระองค์ทรงเป็นผู้มีความสากลนิยมมาก และนำพาเอธิโอเปียเข้าเป็นสมาชิกของสหประชาชาติ และในปี 1963 ได้นำการจัดตั้งรวมถึงเป็นประธานคนแรกขององค์กรสามัคคีแอฟริกา ซึ่งในปัจจุบันคือสหภาพแอฟริกา พระองค์ทรงถูกล้มราชบัลลังก์ในปีโดยการรัฐประหารของกองทัพภายใต้ชื่อคณะเดร์กในปี 1974 ทรงถูกสำเร็จโทษโดยคณะรัฐประหารและเสด็จสวรรคตเมื่อวันที่ 27 สิงหาคม 1975
ศูนย์การบินอวกาศก็อดเดิร์ด

ศูนย์การบินอวกาศก็อดเดิร์ด (GSFC) เป็นห้องทดลองด้านอวกาศที่สำคัญแห่งหนึ่งขององค์การนาซา ตั้งขึ้นเมื่อวันที่ 1 พฤษภาคม ค.ศ. 1959 เป็นศูนย์การบินอวกาศแห่งแรกของนาซา มีเจ้าหน้าที่พลเรือนประมาณ 10,000 คน ตั้งอยู่ทางตะวันออกเฉียงเหนือของกรุงวอชิงตัน ดี.ซี. ห่างออกไปประมาณ 6.5 ไมล์ ในเขตเมืองกรีนเบลท์ รัฐแมริแลนด์ สหรัฐอเมริกา
ศูนย์การบินอวกาศก็อดเดิร์ดเป็นองค์กรที่ใหญ่ที่สุดซึ่งรวบรวมนักวิทยาศาสตร์และวิศวกรมาไว้ด้วยกันเพื่อศึกษาเพิ่มพูนความรู้เกี่ยวกับโลก ระบบสุริยะ และเอกภพ โดยอาศัยการสังเกตการณ์ผ่านอุปกรณ์สังเกตการณ์ในอวกาศ รวมถึงเป็นห้องทดลองในการวิจัยพัฒนาและควบคุมการทำงานของยานอวกาศสำหรับงานวิทยาศาสตร์ที่ไม่ต้องใช้มนุษย์ควบคุม นอกเหนือจากงานวิจัยเกี่ยวกับอวกาศ ศูนย์การบินอวกาศก็อดเดิร์ดยังศึกษาและพัฒนาเทคโนโลยีต่างๆ ที่เกี่ยวข้องเพื่อสนับสนุนภารกิจการปฏิบัติงานในอวกาศรวมถึงการออกแบบและสร้างยานอวกาศด้วย นักวิทยาศาสตร์ของศูนย์การบินอวกาศก็อดเดิร์ดคนหนึ่งคือ จอห์น ซี. เมเทอร์ ได้รับรางวัลโนเบลสาขาฟิสิกส์ในปี ค.ศ. 2006 จากผลงานการสร้างดาวเทียม COBE
ชื่อ "ก็อดเดิร์ด" ตั้งเป็นอนุสรณ์แก่ ดร. โรเบิร์ต เอช. ก็อดเดิร์ด (Robert H. Goddard) ผู้ริเริ่มการใช้งานจรวดสมัยใหม่ในประเทศสหรัฐอเมริกา
ปัจจุบัน ศูนย์วิจัยแห่งนี้ มีคนไทยทำงานเป็นวิศวกร และ นักวิทยาศาสตร์ รวมทั้งหมด 3 คน 
ได้แก่ ดร.ก้องภพ อยู่เย็น วิศวกรด้านคลื่นไมโครเวฟรับส่งสัญญาณ
เดมี โลวาโต

เดเมเทรีย เดวอน "เดมี" โลวาโต (เกิด 20 สิงหาคม พ.ศ. 2535) และออกจากการรักษาตัวใน พ.ศ. 2554 
ภายหลังเมื่ออกจากการรักษาตัวแล้ว เธอได้เข้าร่วมเป็นทูตตราสินค้าโดยทำหน้าที่เป็นทูตและนักพูด ของโครงการ PACER ซึ่งเป็นโครงการต่อต้านการรังแกในโรงเรียน Anti-Bullying ในสหรัฐ และยังร่วมโครงการทางด้านสิ่งแวดล้อม Disney's Friends for Change รวมถึงกิจกรรมการกุศล Free the Children และ We Day ของแคนาดา
ที่ข้อมือทั้งสองข้างของเธอนั้นมีรอยสัก เขียนว่า "Stay Strong" ซึ่งเธอได้สักไว้หลังจากออกจากการรักษาตัว ซึ่งเธอสักเพื่อให้แฟนคลับของเธอรู้ว่า เธอนั้นเข้มแข็งและมีวันนี้ได้เพราะมีแฟนคลับที่คอยให้กำลังใจเธอเสมอมา
เทกอะบาว (เพลงรีแอนนา)

เทกอะบาว  เป็นเพลงที่แต่งโดยนักร้องชื่อ เน-โย (Ne-yo) และทีมสตาร์เกต ออกขายอีกครั้งโดยอยู่ในสตูดิโออัลบั้มที่ 3 ของรีแอนนา ชุด "Good Girl Gone Bad" ถือเป็นซิงเกิลที่ 5 จากอัลบั้ม แต่เป็นซิงเกิลแรกในการออกวางขายใหม่ในชุด "Good Girl Gone Bad: Reloaded"
มิวสิก วิดีโอเพลงนี้ ได้ถูกเสนอชื่อเข้าชิงรางวัล 2008 MTV Video Music Awards สาขา Best Female Video และ Best Direction
สปิลเลอร์

สปิลเลอร์  เป็นดีเจชาวอิตาลี มีเพลงฮิต "Groovejet (If This Ain't Love)" ขึ้นอันดับ 1 ใน สหราชอาณาจักร และ อิตาลี และ เคยถ่ายทำมิวสิกวิดีโอในกรุงเทพ รวมกัน นักร้องชาวอังกฤษที่ชื่อ Sophie Ellis-Bextor
เทศบาลเมืองสีคิ้ว

เทศบาลเมืองสีคิ้ว เป็นเทศบาลเมืองแห่งหนึ่งจากเทศบาลเมืองทั้งหมด 4 แห่งในจังหวัดนครราชสีมา ครอบคลุมพื้นที่บางส่วนของตำบลสีคิ้ว และบางส่วนของตำบลมิตรภาพ ในอำเภอสีคิ้ว มีประชากรในปี พ.ศ. 2560 จำนวน 17,875 คน ทำให้เป็นเทศบาลที่มีประชากรมากที่สุดอันดับที่ 3 ของจังหวัดนครราชสีมา รองจากเทศบาลนครนครราชสีมา และเทศบาลเมืองปากช่อง
ประวัติ.
เทศบาลเมืองสีคิ้ว เดิมมีการปกครองส่วนท้องถิ่นรูปแบบสุขาภิบาล มีชื่อว่า สุขาภิบาลสีคิ้ว จัดตั้งครั้งแรก เมื่อวันที่ 14 พฤษภาคม พ.ศ. 2499 และได้ประกาศเปลี่ยนแปลงเขตการปกครอง เมื่อวันที่ 28 สิงหาคม พ.ศ. 2509
ต่อมามีพระราชบัญญัติเปลี่ยนแปลงฐานะของสุขาภิบาล เป็นเทศบาล พ.ศ. 2542 ให้จัดตั้งเป็นเทศบาลตำบล ประกาศในราชกิจจานุเบกษา ฉบับกฤษฎีกา เมื่อเดือนกุมภาพันธ์ พ.ศ. 2542 เป็นผลให้สุขาภิบาลสีคิ้วเปลี่ยนแปลงฐานะเป็น เทศบาลตำบลสีคิ้ว ตั้งแต่วันที่ 25 พฤษภาคม พ.ศ. 2542 
จากนั้นกระทรวงมหาดไทยได้มีประกาศกระทรวงมหาดไทย ลงวันที่ 26 ธันวาคม พ.ศ. 2550 ยกฐานะเทศบาลตำบลสีคิ้วขึ้นเป็น เทศบาลเมืองสีคิ้ว มีผลตั้งแต่วันที่ 31 มกราคม พ.ศ. 2551 เป็นต้นมา
ภูมิศาสตร์.
เทศบาลเมืองสีคิ้ว ตั้งอยู่ทางทิศตะวันตกของจังหวัดนครราชสีมา ห่างจากจังหวัดนครราชสีมา ระยะทางประมาณ 45 กิโลเมตร และ ห่างจากกรุงเทพมหานคร ระยะทางประมาณ 210 กิโลเมตร และโดยทางรถไฟ 224 กิโลเมตร 
ลักษณะภูมิประเทศโดยทั่วไปทางตอนเหนือและตอนกลางมีเป็นสภาพเป็นลูกคลื่น มีความชันของพื้นที่ประมาณร้อยละ 2-6 ทางตอนกลางบางส่วน และตอนใต้ มีลักษณะเป็นภูเขาและทิวเขา มีความสูงชันมากกว่าร้อยละ 35 มีภูเขาที่สำคัญคือ เขาซับประดู่
เทศบาลเมืองสีคิ้วมีพื้นที่ทั้งสิ้น 11.63 ตารางกิโลเมตร หรือ เท่ากับ 7,268.75 ไร่ ครอบคลุมพื้นที่บางส่วนของอำเภอสีคิ้ว มีอาณาเขตติดต่อกับพื้นที่ต่าง ๆ ดังนี้
ประชากรและการปกครอง.
ประชากรในเขตเทศบาลเมืองสีคิ้ว ณ ธันวาคม 2560 มีจำนวนทั้งสิ้น 17,875 คน เป็นชาย 8,454 คน เป็นหญิง 9,421 คน จำนวนบ้านทั้งสิ้น 8,915 หลัง
มีเขตการปกครองจำนวน 2 ตำบล ได้แก่ ตำบลสีคิ้ว และตำบลมิตรภาพ มีหมู่บ้านทั้งสิ้น 16 หมู่บ้าน
มีชุมชนย่อยภายในเขตเทศบาลจำนวน 19 ชุมชนคือ
<templatestyles src="Div col/styles.css"/>
เซาเทิร์นฮิปฮอป

เซาเทิร์นฮิปฮอป  เป็นรูปแบบหนึ่งของแนวเพลงฮิปฮอปอเมริกันที่เกิดขึ้นปลายทศวรรษ 1990 ในคลับทางเมืองตอนใต้ของสหรัฐอเมริกา อย่างเช่น ดัลลัส ฮุสตัน แอตแลนตา เมมฟิส โบว์ลิงกรีน โอคลาโฮมา เชรฟพอร์ต นิวออร์ลีนส์ ไมอามี และบาตันรูจ
แนวเพลงเป็นการตอบสนองของวัฒนธรรมฮิปฮอป จากนิวยอร์ก และแคลิฟอร์เนีย และถือได้ว่าเป็นแนวเพลงฮิปฮอปที่ 3 ของชาวอเมริกัน หลังจากอีสต์โคสต์ฮิปฮอป และเวสต์โคสต์ฮิปฮอป
ศินปินช่วงแรก ๆ ของเซาเทิร์นฮิปฮอปเริ่มออกผลงานกันอิสระหรือเป็นมิกซ์เทป เพราะช่วงนั้นค่อนข้างยากที่จะได้รับเซ็นสัญญากับค่ายเพลงใหญ่ ๆ
วรฤทธิ์ ไวยเจียรนัย

วรฤทธิ์ ไวยเจียรนัย (เกิด 31 กรกฎาคม พ.ศ. 2520) ชื่อเล่น เอส เป็นนักแสดง พิธีกร ผู้จัดละครชาวไทย เข้าสู่วงการบันเทิงจากผลงานโฆษณา เช่น "คอฟฟี่เมต" คู่กับเปรมสินี รัตนโสภา
ประวัติ.
จบมัธยมศึกษาตอนต้นจากโรงเรียนโพธิสารพิทยากร จบมัธยมศึกษาตอนปลายจาก โรงเรียนสวนกุหลาบวิทยาลัย จบการศึกษาระดับปริญญาตรีจากคณะนิเทศศาสตร์ มหาวิทยาลัยกรุงเทพ เข้าสู่วงการบันเทิงจากผลงานโฆษณา มีผลงานโดดเด่น เช่น "คอฟฟี่เมต" คู่กับเปรมสินี รัตนโสภา จากนั้นเล่นละครกับค่ายยูม่าทางสถานีโทรทัศน์ไทยทีวีสีช่อง 3 
ปัจจุบันเป็นผู้ควบคุมสายงานการผลิตละครของช่องจีเอ็มเอ็ม 25 ร่วมกับสายทิพย์ มนตรีกุล ณ อยุธยา ผู้อำนวยการสร้างสายงานผลิตละคร และบุษบา ดาวเรือง ผู้อำนวยการสร้างสายงานผลิตละคร และบริหารเอไทม์มีเดีย ร่วมกับสายทิพย์ มนตรีกุล ณ อยุธยา
วรฤทธิ์รับเลี้ยงดูวรกิตต์ ไวยเจียรนัย ซึ่งเป็นลูกชายของพี่ชาย
ผลงาน.
รายการ.
พิธีกรรายการ GPS ออกอากาศทางจีเอ็มเอ็ม 25 ทุกวันเสาร์ 11.00-12.00 น. รีรันทางจีเอ็มเอ็ม 25 ทุกวันจันทร์ 03.30 - 04.30น. / วันอังคาร 10.45 - 11.45น. / วันพุธ 00.45 - 01.45น.
สถาบันวิทยาศาสตร์กล้องโทรทรรศน์อวกาศ

สถาบันวิทยาศาสตร์กล้องโทรทรรศน์อวกาศ (STScI) เป็นศูนย์ปฏิบัติการทางวิทยาศาสตร์เพื่อดูแลกล้องโทรทรรศน์อวกาศฮับเบิล (ขึ้นสู่วงโคจรตั้งแต่ ค.ศ. 1990) และกล้องโทรทรรศน์อวกาศเจมส์ เวบบ์ (จะขึ้นสู่วงโคจรประมาณ ค.ศ. 2021) สถาบันวิทยาศาสตร์กล้องโทรทรรศน์อวกาศตั้งอยู่ที่มหาวิทยาลัยจอห์นส์ฮอปกินส์ วิทยาเขตโฮมวูด ในเมืองบัลติมอร์ รัฐแมริแลนด์ สหรัฐอเมริกา เริ่มก่อตั้งขึ้นตั้งแต่ ค.ศ. 1981 ในฐานะศูนย์ข้อมูลวิทยาศาสตร์ภายใต้การดูแลของสภามหาวิทยาลัยเพื่อการวิจัยด้านดาราศาสตร์ (Association of Universities for Research in Astronomy; AURA) ทำหน้าบริหารข้อมูลที่ได้รับจากกล้องโทรทรรศน์อวกาศฮับเบิลให้เกิดประโยชน์ต่อวงการดาราศาสตร์สูงสุด
นอกเหนือจากงานดูแลปฏิบัติการตามปกติของกล้องโทรทรรศน์อวกาศฮับเบิล และเตรียมการรองรับการปฏิบัติงานของกล้องโทรทรรศน์อวกาศเจมส์ เวบบ์แล้ว สถาบันวิทยาศาสตร์กล้องโทรทรรศน์อวกาศยังทำหน้าที่บริหารและปฏิบัติภารกิจด้านข้อมูลของกล้องโทรทรรศน์อวกาศ (Multi-mission Archive at Space Telescope; MAST) งานบริหารศูนย์ข้อมูลปฏิบัติการเคปเลอร์ (Kepler mission) และกิจกรรมอื่นๆ ที่จำเป็นต้องใช้ความชำนาญพิเศษหรือโครงสร้างพื้นฐานที่สถาบันมีเพื่อรองรับการทำงานอื่นใดในการสังเกตการณ์ดาราศาสตร์ในอวกาศ รายได้ของสถาบันส่วนใหญ่มาจากสัญญาจ้างโดยศูนย์การบินอวกาศก็อดเดิร์ดขององค์การนาซา นอกนั้นเป็นเงินรายได้เล็กน้อยที่ได้จาก ศูนย์ข้อมูลเอมส์ขององค์การนาซา ห้องทดลองการขับเคลื่อนด้วยไอพ่นของนาซาและจากองค์การอวกาศยุโรป เจ้าหน้าที่ของสถาบันประกอบด้วยนักวิทยาศาสตร์ (ส่วนใหญ่เป็นนักดาราศาสตร์และนักฟิสิกส์ดาราศาสตร์) วิศวกรซอฟต์แวร์ เจ้าหน้าที่ข้อมูล เจ้าหน้าที่ควบคุมกล้องโทรทรรศน์ ผู้เชี่ยวชาญด้านการศึกษาและการเผยแพร่ประชาสัมพันธ์ รวมถึงธุรการและเจ้าหน้าที่สนับสนุนทางธุรกิจอีกจำนวนหนึ่ง ประมาณว่ามีนักวิทยาศาสตร์ระดับปริญญาเอกมากกว่า 100 คนทำงานอยู่ที่สถาบันแห่งนี้ โดยเป็นเจ้าหน้าที่จากองค์การอวกาศยุโรปที่ได้รับมอบหมายมาในโครงการกล้องโทรทรรศน์อวกาศฮับเบิลจำนวน 15 คน รวมเจ้าหน้าที่ทั้งหมดของสถาบันประมาณ 350 คน
ไลแมน สปิตเซอร์

ไลแมน สปิตเซอร์ จูเนียร์ (26 มิถุนายน ค.ศ. 1914 – 31 มีนาคม ค.ศ. 1997) เป็นนักฟิสิกส์ทฤษฎี นักดาราศาสตร์ และนักปีนเขาชาวอเมริกัน ในฐานะนักวิทยาศาสตร์ เขาทำงานวิจัยการก่อตัวของดาวฤกษ์, ฟิสิกส์พลาสมา และใน ค.ศ. 1946 ได้คิดค้นแนวคิดกล้องโทรทรรศน์ในอวกาศ สปิตเซอร์คิดค้นเครื่องพลาสมาสเตลลาเรเตอร์ และนาซานำชื่อเขาไปตั้งให้กล้องโทรทรรศน์อวกาศสปิตเซอร์ ในฐานะนักปีนเขา เขาเป็นคนแรกที่ปีนเขาธอร์กับดอนัลด์ ซี. มอร์ตัน
เกียรติคุณ.
รางวัล
อนุสรณ์
ศูนย์การบินอวกาศมาร์แชล

ศูนย์การบินอวกาศมาร์แชล (MSFC) เป็นที่ตั้งดั้งเดิมขององค์การนาซา ปัจจุบันเป็นศูนย์กลางในการออกแบบและก่อสร้างส่วนประกอบต่างๆ ของยานอวกาศ ได้แก่ส่วนขับดันกระสวยอวกาศ ถังเชื้อเพลิงภายนอก การฝึกอบรมนักบินอวกาศ ทั้งทางด้านงานเครือข่ายและการจัดการข้อมูล รวมถึงเป็นศูนย์กลางออกแบบสถานีอวกาศนานาชาติ (International Space Station; ISS) ศูนย์การบินอวกาศมาร์แชลตั้งอยู่ที่เรดสโตนอาร์เซนอล ที่เมืองฮันท์สวิลล์ รัฐแอละแบมา สหรัฐอเมริกา ชื่อของศูนย์ตั้งเพื่อเป็นเกียรติแก่นายพลจอร์จ มาร์แชล
ศูนย์การบินอวกาศมาร์แชลยังเป็นที่ตั้งของศูนย์สนับสนุนการปฏิบัติการฮันท์สวิลล์ (Huntsville Operations Support Center; HOSC) ซึ่งทำหน้าที่งานสนับสนุนต่างๆ ของภารกิจการปล่อยกระสวยอวกาศ การบรรทุก และการทดลองต่างๆ ที่ศูนย์อวกาศเคนเนดี้ที่ฟลอริดา รวมถึงภารกิจการนำส่งยานและการทดลองต่างๆ บนสถานีอวกาศนานาชาติ นอกจากนี้ กล้องโทรทรรศน์อวกาศจันทราก็อยู่ในความดูแลของศูนย์การบินอวกาศมาร์แชลนี้ด้วย
สเปกโทรกราฟความละเอียดสูงก็อดเดิร์ด

สเปกโทรกราฟความละเอียดสูงก็อดเดิร์ด (GHRS หรือ HRS) เป็นเครื่องวัดสเปกโทรกราฟที่ติดตั้งอยู่บนกล้องโทรทรรศน์อวกาศฮับเบิล ซึ่งต่อมาถูกเปลี่ยนแทนที่ด้วยกล้องใกล้อินฟราเรดและสเปกโทรมิเตอร์หลายวัตถุ (Near Infrared Camera and Multi-Object Spectrometer; NICMOS) เมื่อปี ค.ศ. 1997
ขุนบรม

ขุนบรมราชาธิราช (ขุนบรม, ขุนบูลม) เป็นปฐมบรรพบุรุษของกลุ่มชาติพันธุ์ลาว ไท ไต ฯลฯ ในตำนานความเชื่อของชาวลาว
ในตำนาน.
ตำนานขุนบรมระบุว่ามนุษย์สมัยโบราณมีความโหดร้ายพระยาแถนหรือพระยาอินทาธิปติราชจึงลงโทษโดยบันดาลให้น้ำท่วมโลก แล้วส่งผู้นำจากเมืองแถน 3 คนลงมาพร้อมกับกระบือเป็นพาหนะให้สั่งสอนมนุษย์กลุ่มใหม่ที่เมืองลุ่มหรือเมืองแถน หลังแผ่นดินกลายเป็นที่นาสำหรับปลูกข้าวกระบือได้ตายลงแล้วมีน้ำเต้าปุ้งหรือบวบแตกกิ่งก้านสาขาออกจากรูจมูกควาย มนุษย์ได้แตกออกจากน้ำเต้าปุ้งโดยเผ่าผิวคล้ำออกมาด้วยการใช้อาวุธแหลมแทงน้ำเต้าส่วนพวกผิวขาวได้ออกมาด้วยการเจาะแล้วกลายเป็นคนไทกลุ่มต่าง ๆ ผู้นำทั้ง 3 สอนมนุษย์ให้รู้จักการสร้างบ้าน เก็บเกี่ยวข้าว อบรมวิธีการประพฤติตนและพิธีกรรมต่าง ๆ เมื่อชุมชนขยายตัวขึ้นจึงต้องการผู้ปกครองพระยาแถนจึงส่งโอรสนามว่าขุนบรมมาบนโลกเพื่อเป็นผู้นำ ขุนบรมปกครองชาวไทกลุ่มต่าง ๆ นาน 25 ปีโดยสอนให้รู้จักศิลปวิทยาการและการใช้เครื่องมือต่างๆ ในการดำรงชีวิต ต่อมาจึงแบ่งแผ่นดินออกเป็น 7 แคว้นโดยส่งโอรสทั้ง 7 ของตนไปครอบครอง โอรสองค์ใหญ่คือขุนลอได้ปกครองเมืองซวา (ปัจจุบันคือหลวงพระบาง) ส่วนองค์ที่เหลือได้ปกครองเมืองเซียงขวาง (ปัจจุบันคือแขวงเซียงขวาง) เมืองอยุธยา เมืองเชียงใหม่ เมืองสิบสองพันนา เมืองหงสาวดี และเมืองจุลณี (สันนิษฐานว่าอยู่บริเวณภาคเหนือของเวียดนาม) เป็นต้น
ในทางวิชาการ.
นิทานขุนบรมเป็นตำนานที่อธิบายการอพยพของกลุ่มชาติพันธุ์ลาว-ไตจากดินแดนจีนตอนใต้ (สวรรค์หรือเมืองแถนในตำนาน) ไปยังภูมิภาคเอเชียตะวันออกเฉียงใต้หรือดินแดนใหม่ และอธิบายระบบการแบ่งขยายแคว้นสมัยโบราณ ส่วนโอรสทั้ง 7 ในตำนานแสดงถึงการบริหารองค์กรหมู่บ้านของชาวไทโบราณโดยหมู่บ้านเหล่านั้นเรียกว่า "เมือง"
ราชวงศ์ขุนบรมมหาราชา.
ราชวงศ์ขุนบรมราชาเกิดจากโอรสทั้ง 9 องค์ของขุนบุรมโดย 7 ใน 9 นั้นได้เป็นกษัตริย์ของอาณาจักรต่าง ๆ ในบริเวณแหลมทอง ได้แก่
เดิมทีพญามังรายจากเชียงใหม่และพระเจ้าอู่ทองศรีอยุธยาถูกนับถือว่ามาจากราชวงศ์ขุนบรม
นักวิชาการ David K. Wyatt เชื่อว่าตำนานของขุนบรมสามารถช่วยให้ความเข้าใจลึกซึ้งประวัติศาสตร์ของชาวไทโบราณในภูมิภาคเอเชียตะวันออกเฉียงใต้ได้ ตำนานของขุนบรมหลายรุ่นเกิดขึ้นนานที่สุดเมื่อ พ.ศ. 1241 ในเชียงขวาง และอาณาจักรกลุ่มคนที่พูดกลุ่มภาษาไท ก็มีการสร้างอาณาจักรต่าง ๆ ในปีหลัง จาก พ.ศ. นั้น ข้อมูลนี้สามารถอธิบายการขยายตัวของกลุ่มชาวไท และสามารถให้เหตุผลที่เป็นตำนานว่าทำไมชาวไทถึงแยกกันอยู่แบบนี้ นักวิเคราะห์ผู้ชำนาญด้านภาษาได้วิเคราะห์ว่าการแบ่งกลุ่มของชาวไทโบราณเกิดขึ้นเมื่อศตวรรษที่ 7 และ 11 การแบ่งแยกนี้เกิดขึ้นคู่กันกับเส้นภูมิภาคคล้ายกับการแบ่งแยกในตำนานของขุนบรม และกลุ่มไทได้อพยพออกมาจากแผ่นดินที่เคยอาศัยมานานในเวียดนามปัจจุบัน ซึ่งในบริเวณนั้นก็ยังมีคนพูดกลุ่มภาษาไทอยู่ ที่อาจจะแยกตัวออกมาก่อนกลุ่มอืนในประวัติศาสตร์แล้ว
กล้องใกล้อินฟราเรดและสเปกโตรมิเตอร์หลายวัตถุ

กล้องใกล้อินฟราเรดและสเปกโตรมิเตอร์หลายวัตถุ (NICMOS) เป็นเครื่องมือทางวิทยาศาสตร์ใช้ในการศึกษาดาราศาสตร์อินฟราเรด ติดตั้งใช้งานอยู่บนกล้องโทรทรรศน์อวกาศฮับเบิลตั้งแต่ปี ค.ศ. 1997 - 1999 และตั้งแต่ ค.ศ. 2002 จนถึงปัจจุบัน
NICMOS เป็นผลงานคิดค้นและออกแบบโดยทีมงานเครื่องมือวัด NICMOS ที่หอดูดาวสจ๊วต มหาวิทยาลัยอริโซนา ทำหน้าที่เป็นเครื่องมือจับภาพและสเปกโตรมิเตอร์ สร้างโดยบริษัท บอลล์แอโรสเปซแอนด์เทคโนโลยี และนำไปติดตั้งบนกล้องโทรทรรศน์อวกาศฮับเบิลเพื่อสังเกตการณ์คลื่นแสงในช่วงอินฟราเรด คือความยาวคลื่นระหว่าง 0.8-2.4 ไมโครเมตร ในระหว่างภารกิจซ่อมบำรุงครั้งที่ 2 ค.ศ. 1997 พร้อมกับสเปกโตรกราฟกล้องโทรทรรศน์อวกาศ เพื่อแทนที่อุปกรณ์สองตัวก่อนหน้านั้น
เซ็นเซอร์นำทางความละเอียดสูง

เซ็นเซอร์นำทางความละเอียดสูง (FGS) เป็นเครื่องมือวัดตัวหนึ่งบนกล้องโทรทรรศน์อวกาศฮับเบิล ทำหน้าที่ให้ข้อมูลการกำหนดตำแหน่งซึ่งมีความละเอียดสูงสำหรับใช้ในระบบควบคุมองศาสังเกตการณ์ของกล้องดูดาว
เซ็นเซอร์นำทางความละเอียดสูงจะมีติดตั้งบนกล้องโทรทรรศน์อวกาศเจมส์ เวบบ์ ด้วย แต่ใช้วิธีการทางเทคนิคที่แตกต่างกัน
จรวดแซตเทิร์น 1

จรวดแซตเทิร์น 1  ถือว่าเป็นผู้นำสหรัฐอเมริกาเข้าสู่การสำรวจอวกาศอย่างแท้จริง เพราะเป็นจรวดนำส่งยานอวกาศเข้าสู่วงโคจรของโลกได้ และเป็นตัวพัฒนาต่อไปเป็น จรวดแซตเทิร์น 5 ที่นำยานอพอลโลไปสู่ดวงจันทร์
ข้อมูล.
จรวดแซตเทิร์น 1 ผลิตโดยบริษัทไครสเลอร์สามารถบรรทุกของหนัก 9000 กิโลกรัม เข้าสู่วงโคจรรอบโลกระดับต่ำ หรือ ภาษาอังกฤษ:Low Earth Orbit (LEO) คือที่ความสูงประมาณ 160 - 2000 กิโลเมตร (100 - 1,240 ไมล์) เหนือพื้นโลกหรือของที่หนัก 2200 กิโลกรัม ที่สามารถหลุดพ้นโรงดึงดูดของโลกได้ จรวดแซตเทิร์น 1 มี 3 ท่อน 
จรวดแซตเทิร์น 1 ผลิตขึ้นมา 10 ลำ มีรหัส SA-1 ถึง SA-10 ยิงขึ้นและประสบความสำเร็จทั้ง 10 ลำ ระหว่าง ค.ศ. 1961 - ค.ศ. 1965 ก่อนที่จะถูกพัฒนาไปเป็นจรวดแซตเทิร์น 1 บี ต่อไป
โตเกียวเอสคิบิ แก๊งป่วนก๊วนนักสืบ

<table class="infobox" style="width: 22em">
 </table>
โตเกียวเอสคิบิ แก๊งป่วนก๊วนนักสืบ (; โรมาจิ: "Tokyo S Kibi Tanteidan") เป็นนิยายไลต์โนเวลแนวสืบสวนสอบสวนและคอเมดี ของเหล่านักสืบทีม "เยลโลเทล" เขียนโดย ฮิบิคิโนะ คานะ ปัจจุบันเรื่องนี้ถูกแปลเป็นภาษาไทยโดย บลิส พับลิชชิ่ง ในหมวด J-Light
เนื้อเรื่องโดยรวม.
ยูกิฮิระ อดีตแชมป์เทนนิส ม.ต้นที่ต้องจบเส้นทางนักกีฬาเพราะอาการบาดเจ็บที่หัวไหล่ เพื่อจะได้ใช้ชีวิตการเรียนแบบเรียบง่ายจึงมาเข้าเรียนที่โรงเรียนคิบิ แต่ผลกลับไม่ได้เป็นอย่างที่เจ้าตัวต้องการ เพราะการมาถึงของอิตสึกิ พี่ชายตามกฎหมายที่ทิ้งหลักสูตรปริญญาโทของมหาลัยมีชื่อเสียงในอเมริการ อิตสึกิต้องการมาเป็นนักสืบของสำนักงานนักสืบสุดพิลึก ยูกิฮาระจึงต้องติดร่างแหไปด้วย
สำนักงานนักสืบสุดพิลึกแห่งนี้ชื่อ "สำนักงานนักสืบเอสคิบิ" หรือเรียกอีกอย่างว่า "ซุปเปอร์ เยลโลเทล" มีพนักงานประจำและพาสไทม์รวมทั้งหมด 7 คน มีสำนักงานสาขาโหญ่อยู่ในเมืองคางามิฮาระ มีสำนักงานสาขาอยู่ในห้องพยาบาลของโรงเรียนคิบิ และใช้บ้านของอามาโนะ เป็นสาขาย่อย
รถไฟใต้ดินนครนิวยอร์ก

รถไฟใต้ดินนครนิวยอร์ก  สร้างเสร็จและเปิดให้บริการในปี ค.ศ. 1904 (พ.ศ. 2447) เป็นเครือข่ายระบบขนส่งมวลชนเทศบาลนครของมหานครนิวยอร์ก แต่ให้สำนักงานควบคุมระบบขนส่งมวลชนมหานครนิวยอร์ก (New York City Transit Authority) เป็นผู้เช่าและผู้ให้บริหาร รถไฟใต้ดินนครนิวยอร์กเป็นระบบขนส่งมวลชนในเมืองที่มีขนาดใหญ่ และมีผู้ใช้มากที่สุดแห่งหนึ่งของโลก มีเส้นทางให้บริการ 26 เส้นและมี 472 สถานี (หากนับแต่ละสถานีเพียงครั้งเดียวจะมี 424 สถานี) จากการเก็บสถิติเมื่อปี พ.ศ. 2550 พบว่ามีผู้ใช้บริการต่อวันประมาณ 6,432,700 คนในวันธรรมดา ซึ่งนับว่าเป็นระบบขนส่งทางรางที่มีผู้ใช้งานหนาแน่นที่สุดในซีกโลกตะวันตก 
ระบบรถไฟใต้ดินนิวยอร์กมีความยาวของเส้นทางรวม 380 ก.ม. (236 miles) หรือคิดเป็นความยาวรางทั้งหมด 1070 ก.ม. (665 ไมล์) ขนาดความกว้างของรางอยู่ที่ 1.435 เมตร ตัวเส้นทางวิ่งให้บริการและมีสถานีบริการครอลคลุม 4 เขตเทศมณฑล (borough) ของนครนิวยอร์กได้แก่ แมนฮัทตัน, บรุคลิน, ควีนส์ และ เดอะบร็องซ์ แต่ถึงแม้จะเรียกว่าซับเวย์ (ทางรถไฟใต้ดิน) บริการรถไฟใต้ดินของนิวยอร์กก็มีระบบรางที่เป็นทางรถไฟยกระดับ หรือเป็นเส้นทางรางระดับดินอยู่ไม่น้อยกว่า 40% (ในเขตแมนฮัตตันและเขตโบโรห์ที่ระบบรางอยู่ใต้ดินทั้งหมด)
กรดเปอร์ซีนิก

กรดเปอร์ซีนิก (H4XeO6) เป็นกรดสมมติที่ใช้อธิบายสารละลายในน้ำของซีนอนเททรอกไซด์ (เหมือนกับโครเมียมไตรออกไซด์ที่เชื่อกันว่าเมื่อละลายในน้ำจะได้กรดโครมิก และเกิดสารประกอบของโครเมตไอออนและไดโครเมตไอออน) ซึ่งในสารประกอบนี้ ซีนอนมีเลขออกซิเดชันเท่ากับ +8 จึงเป็นผลทำให้กรดชนิดนี้เป็นตัวออกซิไดส์ที่รุนแรงรวมทั้งยังมีความเป็นกรดสูง เนื่องจากอะตอมของซีนอนจะดึงดูดอิเล็กตรอนเอาไว้ได้แรงมาก ทำให้พันธะระหว่าง O-H อ่อน โปรตอนจึงสามารถแตกตัวได้ง่าย แต่ยังมีความเป็นกรดต่ำกว่ากรดเปอร์คลอริก เป็นกรดที่มีสี่โปรตอน  ซึ่งสามารถแตกตัวให้โปรตอนได้ 4 ตัวต่อ 1 โมเลกุล และยังสามารถเกิดเป็นเกลือของแอนไอออนที่มีคุณสมบัติเป็นแอมโฟเทอริกได้อีกด้วย
ตัวอย่างเช่นซิลเวอร์เปอร์ซีเนต จะเกิดสารประกอบดังนี้
ซีนอนเททรอกไซด์อาจเทียบได้กับออสเมียมเททรอกไซด์ (กรดออสมิก) ในด้านของการเป็นออกไซด์ที่เป็นกรดและมีเลขออกซิเดชันสูงเหมือนกัน ซึ่งเป็นผลให้เป็นตัวออกซิไดส์ที่ดีเช่นกัน
ดอกแก้วกัลยา

ดอกแก้วกัลยา คือชื่อดอกไม้ชนิดหนึ่งซึ่งสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงพระกรุณาโปรดเกล้าฯ พระราชทานนามดอกไม้ประดิษฐ์โดยคนพิการของศูนย์ส่งเสริมอาชีพและพัฒนาคนพิการ ทั้งยั้งทรงพระราชทานพระอนุญาตให้ใช้เป็นดอกไม้สัญลักษณ์ ของคนพิการ
ที่มาของชื่อ ดอกแก้วกัลยา.
สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงพระกรุณาโปรดเกล้าฯ พระราชทานนามดอกไม้ประดิษฐ์โดยคนพิการของศูนย์ส่งเสริมอาชีพและพัฒนาคนพิการ สภาสังคมสงเคราะห์ฯ ว่า "ดอกแก้วกัลยา" ทั้งทรงพระราชทานพระอนุญาตให้ใช้เป็นดอกไม้สัญลักษณ์ ของคนพิการ และมีพระดำรัสให้ฝึกอบรมวิชาชีพคนพิการเพื่อประดิษฐ์ดอกแก้วกัลยา ให้คนพิการมีรายได้เลี้ยงตัวเองและครอบครัว เมื่อวันที่ 25 มีนาคม พ.ศ. 2547 ตามที่ศูนย์ส่งเสริมอาชีพฯ ได้มีหนังสือขอพระราชทานพระอนุญาต
ดอกแก้วกัลยาได้จดลิขสิทธิ์ 2 ฉบับ คือ.
ดอกแก้วกัลยานั้นเป็นดอกไม้ในจินตนาการ มาจากดอกไม้ 2 ชนิดด้วยกันคือ ดอกแก้ว และดอกแก้วเจ้าจอม ที่มีกลีบดอกสีฟ้าคราม ซึ่งดอกแก้วทั้ง 2 ชนิดนี้เป็นดอกไม้ยืนต้นที่แข็งแรง ใบสวยงาม ออกดอกเป็นพวง ให้ความหมายเปรียบเทียบประดุจคนเราทุกคนมีน้ำใจเป็นหนึ่งเดียว เพราะฉะนั้นความหมายโดยรวมของดอกแก้วกัลยานั้นคือ ดอกไม้จากนางแก้ว ที่มีน้ำพระหฤทัยสดใส ให้แสงสว่างอบอุ่นกับมวลหมู่คนพิการในแผ่นดินไทย ดั่งน้ำพระหฤทัยจากองค์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
โซป

โซป ("โพรโทคอลเข้าถึงอ็อบเจกต์อย่างง่าย") เว็บเซอร์วิซเป็นลักษณะในรูปแบบของการออกแบบโมเดลสื่อสาร ในลักษณะของการกระจาย,การติดต่อสื่อสารที่เป็นตัวกลาง โดยโพรโทคอลที่ใช้ในการสื่อสารคือ SOAP (Simple Object Access Protocol) เป็นโพรโทคอลในการติดต่อแลกเปลี่ยนข้อมูลระหว่างกันเป็นโพรโทคอลการสื่อสาร ในระดับ Application Layer หรือในระดับ แอปพลิเคชันโดยอาศัยผ่านอินเทอร์เน็ตโพรโทคอล อย่างเช่น HTTP, SMTP, FTP โพรโทคอลพัฒนารากฐานมาจาก XML โดยมาตรฐานของ SOAP ปัจจุบันอยู่เวอร์ชัน 1.2 เอกสารสามารถดูได้ที่ W3C
กิบซัน

กิบซัน บริษัทผลิตกีตาร์ ทั้งกีตาร์โปร่งและกีตาร์ไฟฟ้า กำเนิดขึ้นโดย Orville H. Gibson ในปี 1856 ทางตอนเหนือของนิวยอร์ก
ชื่อรุ่นหลักของกีตาร์กิบซัน.
โดยกิบซันมียี่ห้อที่ผลิตเพื่อนักดนตรีที่มีกำลังทรัพย์ต่ำคือ epiphone ซึ่งผลิตที่เกาหลี จีนและอินโดนีเซียโดยรูปทรงจะคล้ายคลึงกับต้นแบบทุกอย่างต่างกันที่หัวของกีตาร์และความเรียบร้อยของตัวกีตาร์
ซินดี้ บิชอพ

ซินเธีย คาร์เมน เบอร์บริดจ์ (เกิด 30 ธันวาคม พ.ศ. 2521) หรือรู้จักในชื่อ ซินดี บิชอพ  และมีชื่อไทยว่า สิรินยา วินศิริ เป็นนางแบบ นักแสดง และพิธีกรชาวไทย ก้าวเข้าสู่วงการบันเทิงด้วยการถ่ายโฆษณา จนในปี พ.ศ. 2539 ได้รับตำแหน่งมิสไทยแลนด์เวิลด์
ประวัติ.
ซินดี้เป็นบุตรของวิลเลียม เบอร์บริดจ์ บิดาเป็นชาวอเมริกัน กับมารดาชื่อแพทริเชีย ผู้มีเชื้อสายอังกฤษครึ่งหนึ่ง ทั้งยังมีเชื้อสายอินเดียและไทยอย่างละเสี้ยว ด้วยเหตุนี้เธอจึงมีเชื้อสายไทยเพียง 1 ใน 8 ซินดี้เกิดที่กรุงเทพมหานคร แต่ไปเติบโตที่เมืองพัทยา โดยมีพ่อเป็นครูสอนดำน้ำและเปิดร้านขายอุปกรณ์ดำน้ำด้วย เธอดำน้ำและว่ายน้ำตั้งแต่อายุ 5 ขวบ
ซินดี้สำเร็จการศึกษาจากโรงเรียนร่วมฤดีวิเทศศึกษา และการประชาสัมพันธ์ มหาวิทยาลัยกรุงเทพ 
ซินดี้สมรสกับไบรอน บิชอพ นายแบบลูกครึ่งอเมริกัน-ญี่ปุ่น เมื่อเดือนกรกฎาคม พ.ศ. 2548 ณ โบสถ์มหาไถ่ มีบุตรสาวคนแรกชื่อ เลล่า คาเมน บิชอพ เกิดเมื่อวันที่ 28 ธันวาคม พ.ศ. 2552 และมีบุตรชายชื่อ เอเดน วิลเลียม บิชอพ เกิดเมื่อวันที่ 10 กันยายน พ.ศ. 2555
การทำงาน.
ในเวลาต่อมาเธอได้รับตำแหน่งมิสไทยแลนด์เวิลด์ไปประกวดมิสเวิลด์ 1996 ที่ เบงคลูรู อินเดีย ไม่ผ่านเข้ารอบหลังจากนั้น ด้วยความสูง 178 เซนติเมตร เธอก็ก้าวสู่อาชีพนางแบบโดยถ่ายปกและถ่ายแฟชั่นในนิตยสารชั้นนำและเดินแบบให้กับแบรนด์เสื้อผ้าชั้นนำ เธอเคยเป็นพิธีกรรายการโทรทัศน์ พิธีกรในงานเปิดตัวสินค้าหรืองานแถลงข่าวต่างๆ เป็นพรีเซนเตอร์โฆษณา และยังเคยเขียนหนังสือลงในนิตยสาร เธอยังเคยเป็นวีเจให้ทางช่องแชนเนลวี อินเตอร์เนชันนอล เธอยังได้รับเลือกเป็นทูตสันถวไมตรี ของโอเมก้า
พีระมิด

พีระมิด  เป็นสิ่งก่อสร้างขนาดใหญ่ ที่มีฐานเป็นรูปสี่เหลี่ยม มีจุดยอดรวมอยู่ที่เดียวกัน โดยแต่ละด้านจะมีลักษณะเป็นสามเหลี่ยมประกอบกันแต่ละด้าน
สิ่งก่อสร้างทรงพีระมิด.
อารยธรรมในยุคโบราณหลายแห่งในโลกมีสิ่งก่อสร้างรูปพีระมิด โดยพีระมิดที่มีชื่อเสียงมากที่สุดคือ พีระมิดในอียิปต์ ซึ่งสร้างขึ้นเพื่อเป็นสุสานของฟาโรห์ โดยพีระมิดที่ใหญ่ที่สุดคือ มหาพีระมิดแห่งกิซ่า ซึ่งเป็นหนึ่งในเจ็ดสิ่งมหัศจรรย์ของโลกยุคโบราณ และเป็นสิ่งเดียวที่ยังอยู่มาจนถึงยุคปัจจุบัน องค์ประกอบพื้นฐานที่สำคัญของพีระมิดคือหินทราย ซึ่งหินทรายดังกล่าวจะมีขนาดใหญ่และมีน้ำหนักมาก ต้องใช้แรงงานคนนับแสนในการสร้างพีระมิดแต่ละองค์ โดยใช้เวลาในการสร้างไม่ต่ำกว่า 10 ปี
นอกจากนี้ยังมีพีระมิดของชาวนูเบียซึ่งขนาดเล็กกว่าและอยู่ทางใต้ของอียิปต์ และชาวเมโสโปเตเมียมีพีระมิดในรูปแบบของตนเองที่เรียกว่า ซิกกุรัต
ในยุคปัจจุบันมีสิ่งก่อสร้างรูปพีระมิดเช่นกัน เช่น พีระมิดกระจกที่อยู่ด้านหน้าของพิพิธภัณฑ์ลูฟวร์ในปารีส
การรบ

ในวิชาการทหาร การรบ  หมายถึงกิจกรรมหรือภารกิจที่ต้องปะทะหรือต่อสู้ข้าศึกโดยตรงในเขตหน้าแนวรบ ถือเป็นกิจกรรมที่มีความอันตรายและลำบากที่สุดในปฏิบัติการทางทหาร ประกอบด้วยสองประเภทคือ การรบด้วยอาวุธ (armed) และการรบปลอดอาวุธ (unarmed) ผู้มีหน้าที่ทำการรบเรียกว่า พลรบ (combatant)
เหล่าพลรบทางบกได้แก่ ทหารราบ, ทหารม้า, หน่วยสงครามพิเศษ
มิสทีนไทยแลนด์ 2551

มิสทีนไทยแลนด์ 2551  เป็นการประกวดมิสทีนไทยแลนด์ครั้งที่ 20 สำหรับสาวงามวัยทีนผู้ผ่านเข้ารอบสุดท้ายทั้ง 50 คนได้เป็นตัวแทนเยาวชนร่วมส่งเสริมวัฒนธรรมท้องถิ่นการท่องเที่ยวภาคตะวันออก พร้อมเป็นตัวแทนเยาวชนคนรุ่นใหม่ในการรณรงค์ให้เยาวชนทุกคนได้ตระหนักถึงบทบาทและหน้าที่สำคัญในการเป็นส่วนหนึ่งช่วยลดภาวะโลกร้อน ผ่านกิจกรรมต่างๆ อาทิ การเก็บขยะ การปลูกป่า การใช้ถุงผ้า ฯลฯ และมีการตัดสินการประกวดในวันที่ 31 ตุลาคม พ.ศ. 2551 โดยดำเนินงานถ่ายทอดสดโดย ช่อง 7 ผู้ชนะมิสทีนไทยแลนด์ในปีนี้คือ ศรศิลป์ มณีวรรณ์
มงคล อุทก

มงคล อุทก หรือ หว่อง คาราวาน เป็นนักดนตรีเพื่อชีวิตและจิตรกรชาวไทย หนึ่งในสี่สมาชิกหลักของ คาราวาน เป็นอดีตสมาชิกวงบังคลาเทศแบนด์ ร่วมกับทองกราน ทานา (อืด) ก่อนจะร่วมกับวงดนตรีของสุรชัย จันทิมาธร ก่อตั้งเป็นวงคาราวาน เมื่อ พ.ศ. 2517
มงคล อุทก เกิดที่อำเภอพนมไพร จังหวัดร้อยเอ็ด ตั้งวงบังคลาเทศแบนด์ขณะเรียนหนังสือที่เทคโนฯ โคราช (ปัจจุบัน คือ มหาวิทยาลัยเทคโนโลยีราชมงคลอีสาน) จบการศึกษาด้านศิลปะ เล่นเครื่องดนตรีเช่นพิณ, กีตาร์ และเมาท์ออร์แกน มีผลงานแต่งเพลงให้กับคาราวาน เช่นเพลง ลุกขึ้นสู้ และ กุหลาบแดง
มงคล อุทก มีผลงานเขียนหนังสือ เล่าเรื่องราวประสบการณ์ในแวดวงการเพลงเพื่อชีวิต ชื่อ "เพลงพิณพนมไพร" ตีพิมพ์ครั้งแรกเมื่อ พ.ศ. 2544 
ชีวิตส่วนตัว.
มีหลานสาว 1 คน ชื่อเกิด จุฑามณี อุทก (ชื่อเดิม: มยุรี) ชื่อเล่น กระต่าย เกิดเมื่อวันที่ 10 กันยายน พ.ศ. 2539
เสียชีวิต.
เมื่อเวลา 01.30 น.วันที่ 15 กันยายน พ.ศ. 2561 ตำรวจ สภ.บางศรีเมือง จังหวัดนนทบุรี รับแจ้งเหตุมีผู้เสียชีวิต ที่ร้านครัวสมเกียรติอาหารป่า เลขที่ 36/6 หมู่ 5 ถนนนครอินทร์ ตำบลบางศรีเมือง อำเภอเมืองนนทบุรี จังหวัดนนทบุรี ได้เดินทางไปรักษาตัวที่โรงพยาบาลธรรมศาสตร์ จึงรุดไปตรวจสอบพร้อมแพทย์จากสถาบันนิติวิยาศาสตร์ และมูลนิธิป่อเต็กตึ้ง ที่บริเวณลานจอดรถภายในร้าน สิริอายุ 67 ปี มีพิธีรดนํ้าศพ สวดพระอภิธรรมศพ และ พระราชทานเพลิงศพ ในวันที่ 16 - 22 กันยายน พ.ศ. 2561
ทองกราน ทานา

ทองกราน ทานา หรือ อืด คาราวาน เป็นนักดนตรีเพื่อชีวิต หนึ่งในสี่สมาชิกหลักของ คาราวาน เป็นอดีตสมาชิกวงบังคลาเทศแบนด์ ร่วมกับมงคล อุทก (หว่อง) ก่อนจะร่วมกับวงท.เสนและสัญจร วงดนตรีของสุรชัย จันทิมาธร ก่อตั้งเป็นวงคาราวาน เมื่อ พ.ศ. 2517
ทองกราน เป็นชาวจังหวัดนครราชสีมา เล่นไวโอลิน ฟลุต และกีตาร์ มีเอกลักษณ์ต่างจากนักดนตรีคนอื่นในวง คือ เล่นด้วยมือซ้าย มีผลงานแต่งเพลงให้กับคาราวาน เช่นเพลง อเมริกันอันตราย ถั่งโถมโหมแรงไฟ
วีระศักดิ์ สุนทรศรี

วีระศักดิ์ สุนทรศรี หรือ แดง คาราวาน เป็นนักดนตรีเพื่อชีวิต หนึ่งในสี่สมาชิกหลักของ คาราวาน 
วีระศักดิ์ สุนทรศรี เกิดที่กรุงเทพมหานคร เติบโตแถบค่ายทหารอเมริกันในภาคตะวันออกเฉียงเหนือ และเข้ามาเรียนมหาวิทยาลัยรามคำแหง เมื่อ พ.ศ. 2514 เป็นนักเขียนในกลุ่ม "พระจันทร์เสี้ยว" เจ้าของนามปากกา “สัญจร” เป็นเพื่อนร่วมกิจกรรมการประท้วงกับสุรชัย จันทิมาธร มาตั้งแต่ก่อนเหตุการณ์ 14 ตุลาคม ได้ร่วมกันก่อตั้งวงดนตรี “ท.เสนและสัญจร” มีผลงานเช่น เพลง คนกับควาย เปิบข้าว และข้าวคอยฝน วง ท.เสนและสัญจร ได้ออกตระเวนเล่นดนตรีในต่างจังหวัด และได้ร่วมเล่นกับบังคลาเทศแบนด์ ของทองกราน ทานา และมงคล อุทก บ่อยครั้งจนสนิทสนมกัน และได้ร่วมกันแสดงเป็นครั้งแรกภายใต้ชื่อวงดนตรี “คาราวาน” เมื่อกลางปี พ.ศ. 2517 และยังคงแสดงร่วมกันเป้นครั้งคราว
วีระศักดิ์ สุนทรศรี เสียชีวิตอย่างสงบเมื่อวันที่ 17 ธันวาคม พ.ศ. 2564 เสียชีวิตที่จังหวัดสมุทรปราการ รวมอายุได้ 71 ปี มีพิธีฌาปนกิจศพเมื่อวันที่ 22 ธันวาคม พ.ศ. 2564 ณ วัดคู้บอน เขตคลองสามวา กรุงเทพมหานคร
ผลงาน.
วีระศักดิ์ สุนทรศรี มีผลงานเขียนหนังสือ เช่น